TikTok In Covid-19 Fundah 3.8 Billion Rufiya Dheyn Ninmaifi - Vaguthu\nޓިކްޓޮކް އިން ކޮވިޑް-19 ފަންޑަށް 3.8 ބިލިއަން ރުފިޔާ ދޭން ނިންމައިފި\nއެންމެ ބާރަށް ކުރިއަރަމުން އަންނަ އެއް އެޕްލިކޭޝަން ކަމަށްވާ "ޓިކްޓޮކް" އިން ކޮވިޑް-19 ފަންޑްތަކަށް 250 މިލިއަން އެމެރިކާ ޑޮލަރު (3.8 ބިލިއަން ރުފިޔާ) ހަދިޔާ ކުރަން ނިންމާފައިވާ ކަމަށް ބުނެފިއެވެ.\nޗައިނާގެ ކުންފުންޏެއް ކަމަށްވާ ޓިކްޓޮކް އިން ނެރުނު ބަޔާނެއްގައި ބުނީ މިފައިސާ ޚަރަދު ކުރާނީ ކޮވިޑް-19 އާއި ދެކޮޅަށް އެންމެ ކުރީ ސަފުގައި މަސައްކަތް ކުރާ މީހުންނަށާއި، އެންމެ ބޮޑަށް ބަލީގެ އަސަރު ކޮށްފައިވާ މުޖުތަމަޢުތަކަށް ކަމަށެވެ.\n"އަޅުގަނޑުމެންގެ ދައުރު އަޅުގަނޑުމެން އަދާކުރާނަން. އެހީތެރިކަމަށް ބޭނުންވެފައިވާ މިދަނޑިވަޅުގައި އެހީތެރިކަމެއް ފޯރުކޮށްދިނުމުގެ ފުރުސަތު ލިބުމަކީ އުފަލެއް." ޓިކްޓޮކްގެ ރައީސް އެލެކްސް ޒޫ ވިދާޅުވިއެވެ.\nޓިކްޓޮކް އިން ހަދިޔާ ކުރާ ފައިސާގެ ތެރެއިން 150 މިލިއަން ދޮލަރު ހަދިޔާ ކުރާނީ އެމެރިކާގެ ސެންޓާސް ފޯ ޑިސީސް ކޮންޓްރޯލާއި ޑަބްލިއުއެޗްއޯ އާއިއެންމެ ބޮޑަށް ކޮވިޑް-19 ގެ އަސަރު ކުރަމުން ގެންދާ އިންޑިއާ، އިންޑޮނޭޝިއާ، އިޓަލީ އަދި ދެކުނު ކޮރެއާގެ ރަސްމީ އިދާރާތަކަށެވެ. އެފައިސާ އެ ޚަރަދު ކުރާނީ ސިއްހީ ކަންކަމަށް ބޭނުންވާ ތަކެތި ގަތުމަށެވެ.\nބާކީ ފައިސާގެ ތެރެއިން 40 މިލިއަން ޑޮލަރު ހަދިޔާ ކުރާނީ އެކި ފަރާތްތައް ތަމްސީލް ކުރާ ޖަމިއްޔާ ތަކަށެވެ. އޭގެ ތެރޭގައި މުއުޒީޝަނުންނާއި، އާޓިސްޓުންނާއި، ނަރުހުންނާއި، މުދައްރިސުންނާއި އަދި ތަފާތު އާއިލާތައް ތަމްސީލްކުރާ ޖަމިއްޔާތައް ހިމެނެއެވެ.\nދިހަ މިލިއަން ޑޮލަރު ކޮމިއުނިޓީ ރިލީފް ފަންޑަށް ހަދިޔާ ކުރާނެއެވެ. މިފައިސާ އިން އާޓިސްޓުންނާއި މިއުޒިކްގެ އެކި މަސައްކަތްތައް ކުރާ މީހުންނަށް އެހީ ލިބޭނެއެވެ. އެއީ ކޮވިޑް-19 އާއި ގުޅިގެން އާމްދަނީ އަށް އަސަރު ކޮށްފައިވާ މީހުންނަށް އެހީ ލިބޭނެ ފަންޑެކެވެ.\n50 މިލިއަން ޑޮލަރު ކްރިއޭޓިވް ލާނިން ފަންޑަށް ހަދިޔާ ކުރާނެއެވެ. މިފަންޑުން އެހީ ހޯދަން ކޮންމެ ގައުމެއްގެ މީހަކަށް ވެސް ހުށަހެޅޭނެ ކަމަށް ޓިކްޓޮކް އިން ބުނެއެވެ.\nކޮވިޑް-19 އާއި ގުޅިގެން ޓިކްޓޮކް ބޭނުންކުރާ މީހުންގެ އަދަދު ވަނީ ވަރަށް ބޮޑަށް އިތުރުވެފައެވެ. ހަމައެކަނި މާޗް މަހު ވެސް އެ އެޕްލިކޭޝަން 65 މިލިއަން މީހުން ޑައުންލޯޑް ކޮށްފައި ވެއެވެ. ނަމަވެސް އެމެރިކާގެ ސަލާމަތީ ކަންކަމާއި ބެހޭ އޮފިޝަލުން ތުހުމަތު ކުރާ ގޮތުގައި ޓިކްޓޮކް އަކީ ޗައިނާ އިން ޖާސޫސް ކުރަން ބޭނުން ކުރާ އެޕްލިކޭޝަނެކެވެ.


Roadha ah genna beyruge haafizun khaassa hudha eh nagan jehey gothah hamajassaifi | Mihaaru\nރޯދަ އަށް ގެންނަ ބޭރުގެ ހާފިޒުން ހާއްސަ ހުއްދައެއް ނަގަންޖެހޭ ގޮތަށް ހަމަޖައްސައިފި\nރޯދަ މަހު އިސްލާމީ މަރުކަޒުގައި ދަމު ނަމާދު ކުރަނީ. ،މިފަހަރު ގެންނަ ހާފިޒުން ހާއްސަ ހުއްދައެއް ނަގަން ޖެހޭނެ: ފައިލް ފޮޓޯ\n29 އެޕްރީލް 2019 - 11:01\nކޮންޓްރޯލާ އޮފް އިމިގްރޭޝަން މުހައްމަދު އަހުމަދު ހުސައިން (ހަނަފީ) "މިހާރު" އަށް މިއަދު ވިދާޅުވީ ބޭރުގެ ހާފިޒުންނަށް މި ފަހަރު ޖަހައިދޭނީ ވަކި މުއްދަތަކަށް ދޫކުރާ ހާއްސަ ވިސާއެއް ކަަމަށާއި އެ ވިސާ ހޯދަން އިސްލާމިކް މިނިސްޓްރީގެ ހުއްދައެއް ބޭނުންވާނެ ކަމަށެވެ.\n"ހާފިޒުންނަށް އަޅުގަނޑުމެން މި ފަހަރު މި ދޫކުރަނީ ހާއްސަ ވިސާއެއް ވަކި މުއްދަތަކަށް. އެ ވިސާ ހޯދަން ފަސް ދުވަސް ކުރިން އެޕްލައި ކުރަން ޖެހޭނެ. ވިސާ ދޫކުރާނީ އިސްލާމިކް މިނިސްޓްރީން ހުއްދަ ދީފައިވާ ފަރާތްތަކަށް،" އޭނާ ވިދާޅުވި އެވެ.\nބޭރުގެ ހާފިޒުންނާއި ގާރީންނަށް މި ފަހަރު ދޫކުރާ ހާއްސަ ވިސާ އަށް އެދި ގިނަ ލިޔެކިޔުންތަކެއް ހުށަހަޅަން ޖެހެ އެވެ. އޭގެ ތެރޭގައި އިސްލާމިކް މިނިސްޓްރީން ދޫކޮށްފައިވާ ހުއްދައިގެ ކުލަ ކޮޕީ އާއި އެ މީހަކީ ހިފްޒުކޮށް، ތަރާވީހު ނަމާދުކުރަން ގެންނަ މީހެއްކަން އެނގޭނެ ސިޓީއެއް ހިމެނެ އެވެ. އަދި، ރާއްޖެ އަށް އެ ހާފިޒަކު ގެންނަނީ ޖަމިއްޔާއަކުން ނަމަ އެ ޖަމިއްޔާއެއްގެ ރަޖިސްޓަރީގެ ކުލަ ކޮޕީއެއް ވެސް ހުށަހަޅަން ޖެހެ އެވެ.\nއެނގިފައިވާ ގޮތުގައި، ހާފިޒުންނާއި ގާރީން ގެނައުމުގެ އުސޫލަށް ބަދަލު ގެނައީ ރާއްޖޭގައި ދީނީ ހަރުކަށި ފިކުރުތައް ފެތުރުން ހުއްޓުވުމަށެވެ.\nކޮންމެ ރޯދަ މަހަކު ރާއްޖޭގެ އެކި ސަރަހައްދުތަކުގައި އިމާމުވެ ތަރާވީހު ކުރުމަށް ބޭރުގެ ހާފިޒުންނާއި ގާރީން ގެންނަމުން ދެ އެވެ. ގިނަ ރަށްރަށް ހާފިޒުން ގެންނަނީ އެ ރަށެއްގެ ލޯކަލް ކައުންސިލްތަކާއި އަމިއްލަ ޖަމިއްޔާތައް ގުޅިގެންނެވެ.\nއިމިގްރޭޝަން މިސްކިތްތައް އިސްލާމިކް މިނިސްޓްރީ ރަމަޟާން 2019 މޯލްޑިވްސް އިމިގްރޭޝަން މުހައްމަދު އަހުމަދު ހުސައިން (ކޮންޓްރޯލަރު)\n23 ކޮމެންޓް, 40 ރިއެކްޝަންސް\nކިތަންމެވަރަކަށް ދީން ނައްތާލާން އުލުނަސް ތިކަމެއްނުވާނެ އިންޝާﷲ.\nތަރާވީސްކުރަން ރާއްޖެއިން ބޭރުން މީހުން އެތެރެ ނުކުރުމަށް ގޮވާލަން. ތަރާވީހުގެ އިމާމުކަން ކުރަން ދިވެހިންނަށް ފުރުސަތުދީ.. ރާއްޖޭގައިވެސް ހާފިޒުންނާ ޤާރީން އެބަތިބި..\nނުޖެހޭ މި ބައިގަޑެއް މިތަނައް ގެންނާކައް\nތަރާވީސްކުރަން ޖެހެނީ ކޮންމެހެން ގުރުއާން ހިތުދަސްމީހުންނެއް ނޫން. އެންމެން ކުރިންވެސް ރާއްޖޭގައި އިމާމުކަން ކުރީ ދިވެހިން. އެމީހުންނަށް އެނގޭ ވަރަކަށް ފިލިފޮތުގެ ސޫރަތްތައް ކިޔެވީމާ އެ ނިމުނީ. މިހާރަކަށް އައިސް ތަރާވީސްކުރުންވެސް އޮންނަނީ ބޮޑު ގޮތްދެއްކުމަކަށް ބަދަލުވެފައި.\nވަރަށް ރަނގަޅު ވާހަކައެއްތީ! ރާއްޖޭގެ މިސްކިތްތަކުގައި އަމިއްލައަށް ތަރާވީޙުނަމާދު ކުރާތާ 880 އަހަރަށް ވުރެ ގިނަދުވަސް ވީފަހުން މާމޮޅުބަޔަކު އައިސް ދެއްކުންތެރި ގޮތްތަކެއް ފަށައި އިސްރާފުކުރުން ހައްދުން ނައްޓުވައިފި!\nނިއުމާ & އަންނި\nވަރަށް ބޮޑު ތެދެއް.ފަރުޞު ނަމާދުގެތެރެއަށް ވެސް ދެއްކުންތެރިކަންވައްދައިފި.ނަމާދަށް ތިބޭއިރު ހީވަނީ ގުރުއާން މުބާރާތެއްގެ އޯޑިއަންސްގަ ތިބޭހެން.\nތީ އަބަދުވެސް ކިޔަކަން އޮންނަ ގޮތް.4އަހަރު ވީ ހާފިޒުން ގެންނަތާ. ތިޔަށް ބަދަލެއްނާދެ.\nހަމައެކަނި އެމީހުންނަށް ހުއްދަނުދޭންވިއްޔެއްނޫން. މިގައުމުގާ އުޅޭ ޑޮޓުންތައްވެސް ބޭރުކުރަންވީ. ނޫނީ އަބަދު ތިބެންޖެހޭނީ ބިރުވެރިކަމެއްތެރޭގާ.\nއެހެންތަ އަހަރުމެން ހީކުރީ ޔާމީނުކަށް ހިފަހައްޓައިގެނ ދަތިކޮށްގެން ކަންތައް ކުރަނީ. އެޖެންޑާ 19 ސަޅިވާނެ\nތިދަރުނުދޭ ފަސްދޮޅަހާ ހަތްދިހާގެ އަރުކުގަ ރޭފުކުމާ ވައްކުރުމާ މީހުމެރުމެއްނެއް! މިހާރުއެހެންދޯ މިހާރު މިތިބެންޖެނީ ޓެރަޒަމުގެ ހަލާޔެއް ދީދާނެ ކަމައް ވެސްބިރުގަ މިއީ މީގެ ކުރިން ދިވެއްސަކު ހިތައް އެރުވި ކަމެއްނޫން! ތުބުޅި ދިކޮއް ފައިކުރިކުކޮއް ޕާކިތާނުވައްތަރު ޖުއްބާލައިގެން ދިވެހިންގެ ދިވެވަންކަންގެލި މިއަދުމިވަނީ ދިވެންގެ މޫނުމަތިން ކުރިންފެނު އުފާވެކަން ގެއްލިފަ\nސަލީމު އިދުރީހުގެ އައްޕަ\nދިވެހިބަހުން ހެޔޮކޮށް ލިޔެކިޔަން ދަސްކުރުމަށް ފަހުގައި ނޫސްތަކަށް ކޮމެންޓުކުރައްވަން މަޑުކޮށްލެއްވިއްޔާ މީހުންގެ ކުރިމަތީގައި ތިމާ ބޭޒާރުވުން ތަންކޮޅެއް ކުޑަވާނެ.\nދެތިންމަސް ކުރިން ޝަހީދުއަލީ މިސްކިތުގައި ދީނީ ނަސޭހަތް ދެމުން ޝޭޚަކު ބުނީ ހިލޭއަންހެނަކަށް ހިލޭ ފިރިހެނެއްގެ އަދި ހިލޭފިރިހެނަކަށް ހިލޭ އަންހެނެއްގެ މޫނު ބެލުން ހަރާމްކަމެއްކަމަށް މަރުވީމަވެސް.. ހިތައް އެރި ރަހުމަތްތެރި މީހެ، އަވައްޓެރި، އެކުގައި މަސައްކަތް ކުރިމީހަކު މަރުވިޔަސް އޭނަ މޫނުބަލާލަންވެސް ނުދެވޭނެހޭ. އަހަރެންގެ ބުއްދި އަކަށް މިވާހަކަ ގަބޫލު ނުކުރެވޭ. ހަރުކަށިފިކުރުދަނީ ބާރުސްޕީޑުގަ ފެތުރެމުން، ފިޔަވަޅު އެޅުން އަވަސްކުރަންޖެހޭ\nދީނަކީ އެމީހަކު ހިތައް އައިގޮތަށް މާނަ ކުރަން އޮތް އެއްޗެއް ނޫން. ނޭންގޭނަމަ ބަލާ ހޯދަންވީ.\nތިމާގެ އަމިއްލަ ބުއްދިއަށް ގަބޫލުކުރެވޭހައި ކަމެއް އަދި އެއީ އިސްލާމްދީނުގައި އެކަމެއް އޮންނަ ގޮތް ކަމަށް ނުވެ ހިނގައިދާނެ. ހަމައެފަދައިން، ތިމާގެ ބުއްދިއަށް ނުވިސްނޭ އެތައް ކަންތައްތަކެއް އިސްލާމްދީނުގެ ތަޢުލީމުގެ ތެރޭގައި ހިމެނިފައިވެދާނެ. ދީނީ ޢިލްމުވެރިންނާމެދު ނުނިޔަތްލުމުގެ ކުރިން ތިމާ އަމިއްލައަށް ކިޔަވައި ދަސްކޮށް ދީނުގައި ކަންކަން އޮންނަ ގޮތް ދެނެގަތުންމާ ބުއްދިވެރިއެއްނޫންތޯ؟\nރާއްޖޭގެ ތިބޭނެ ހާފިޒުން.ކޮންމެހެން ނުޖެހޭ އިންޑިޔާ އަދި ޕާކިސްތާނުން މީހުން ގެންނާކަށް.އަހަރެން ތަރާވީހް ނަމާދުކުރާނީ އާސަހަރާ މިސްކިތުގަ.ނުލާހިކު އަވަހަށް ނިމޭނެ ނަމާދު.ލޮލް


July 09, 2019 10\nރާއްޖޭގެ ޖަޒީރާވަންތަކަން ދިރުވައި، ގައުމު ތަރައްގީކުރަން ދަންނަ ބައެއް ކަމަށް ވުމަށް ރައީސް އިބްރާހިމް މުހައްމަދު ސޯލިހު ކިޔަވާ ކުދިންގެ ކިބައިން މިރޭ އެދިވަޑައިގަންނަވައިފި...\nސަރުކާރުގެ އެންމެ ބޮޑު އެއް ކުންފުނި، މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އަށް މެނޭޖިން ޑިރެކްޓަރަކު އައްޔަން ނުކުރެވި ގިނަ ދުވަސްތަކެއް ވެފައި ވަނީ އެއީ ބޮޑު...\nކަސްޓަމްސް އަށް އާ ދެ ޑެޕިއުޓީ ކޮމިޝަނަރުން، ރައީސް އިބްރާހިމް މުހައްމަދު ސޯލިހު މިއަދު އައްޔަން ކުރައްވައިފި އެވެ. މިއީ، މި ސަރުކާރުގައި އެ ދެ މަގާމަށް އައްޔަން ކުރެއްވި ފުރަތަމަ...\nރިސޯޓު ހެދުމަށް ރަށްތަކެއް ދޭން އެއްބަސްވުމަށް ފަހު އެ ރަށްތައް ހަވާލު ނުކުރި މައްސަލައިގައި ވިލާ ގުރޫޕްގެ ހިއްސާ އޮންނަ ވޯލްޑް ލިންކް ޓްރޭވަލްސް (ޑަބްލިއުއެލްޓީ) އަށް ދައުލަތުން...\nމިދިޔަ އޭޕްރީލް މަހު ބޭއްވި ރައްޔިތުންގެ މަޖިލީހުގެ އިންތިޚާބުގައި ފެލިދޫ ދާއިރާ އިން ބަލިވި މަބްރޫކް އަބްދުލްއަޒީޒް ރައީސް އޮފީހުގެ އިސް މަގާމަކަށް ރައީސް އިބްރާހިމް މުހައްމަދު...\nJuly 04, 2019 9\nމި ސަރުކާރުގެ އަށް މަސް ތެރޭގައި އުފައްދަވާފައި ވަނީ 334 ސިޔާސީ މަގާމު ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nމި ސަރުކާރުން އިމާރާތް ކުރަން ނިންމާފައިވާ ދެ ކޮޓަރީގެ ފްލެޓްތަކުގެ އަގު 6،000ރ. އަށް ވުރެ ބޮޑު ނުކުރައްވާނެ ކަމުގެ ވައުދު ތަކުރާރު ކުރައްވައި ސަރުކާރުން ސަބްސިޑީއެއް ދީގެން ނަމަވެސް...\nJuly 04, 2019 10\nލުތުފީ ގެންނަން 2.5 މިލިއަން ރުފިޔާ ދައްކަން ނުޖެހޭ\nJuly 04, 2019 14\nބިލް ތަސްދީގު ކުރުމާއެކު ލަތީފާގެ މަގާމު ގެއްލިއްޖެ\nގާނޫނީ ފަންނުގެ ބިލް ރައީސް އިބްރާހިމް މުހައްމަދު ސޯލިހް މިއަދު ތަސްދީގު ކުރެއްވުމާ އެކު، ޖުޑީޝަލް ސާވިސް ކޮމިޝަން (ޖޭއެސްސީ) އަށް ވަކީލުންގެ ތެރެއިން އިންތިޚާބު ކޮށްފައިވާ...\nދަރިވަރުން ވިސްނަންވީ އާ އީޖާދުތައް ކުރަން: ރައީސް\nމަތީ ތައުލީމު ހާސިލް ކުރާ ދަރިވަރުން ވިސްނަންވީ އާ އީޖާދުތައް ކުރުމަށް ކަމަށް ރައީސް އިބްރާހީމް މުހައްމަދު ސޯލިހު މިއަދު ވިދާޅުވެއްޖެ އެވެ.\nޖޭއެސްސީ ޖަވާބުދާރީ ކުރެވޭނީ މަޖިލިސް އަށް: ރައީސް\nޖުޑީޝަލް ސާވިސް ކޮމިޝަން (ޖޭއެސްސީ) އަކީ ފަނޑިޔާރުންގެ މައްސަލަތައް ބެލުމުގެ ބާރު ގާނޫނުއަސާސީން ދީފައިވާ މުއައްސަސާ ކަމަށް ވާއިރު އެ މުއައްސަސާ ޖަވާބުދާރީ ކުރެވޭނީ ރައްޔިތުންގެ މަޖިލީހަށް އެކަނި ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެ އެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ރާއްޖެ އަށް ދަތިކުރުމުގެ ފިޔަވަޅު އަޅަން ޔޫރަޕިއަން ޔޫނިއަން (އީޔޫ) އިން އެކުލަވައިލި ފްރޭމްވޯކް އުވާލައި، ފިޔަވަޅު ނާޅަން އެ...\nޗައިނާ އާއި ސައުދީ އަށް އާ ސަފީރުން\nގެސްޓްހައުސްތަކަށް ސަރުކާރުގެ އެއްބާރުލުން ލިބޭ: ކަރަމް\nގެސްޓްހައުސްގެ ވިޔަފާރިއަށް ސަރުކާރުގެ ފަރާތުން ކުރިން ނުލިބޭ އެއްބާރުލުން މިހާރު ލިބޭ ކަމަށް ގެސްޓްހައުސް އެސޯސިއޭޝަން އޮފް މޯލްޑިވްސްގެ ރައީސް އަހުމަދު ކަރަމް އިއްޔެ...\nއެންވަޔަރުމެންޓް ޕްރޮޓެކްޝަން އޭޖެންސީ (އީޕީއޭ) އަކީ މިނިވަން ތަނަކަށް ވަރަށް އަވަހަށް ހައްދަވާނެ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nދައުލަތުގެ ތެރޭގައި ހިންގާފައިވާ ޚިޔާނާތާއި މަނީ ލޯންޑްރިންގެ މައްސަލަތައް ބަލައި ގެއްލުނު ފައިސާ އަނބުރާ ހޯދަން މި ވެރިކަމުގެ ފުރަތަމަ ދުވަހު، ރައީސް އިބްރާހިމް މުހައްމަދު ސޯލިހް...\nއެސްއެމްއީގެ ސިޔާސަތަށް އަމަލު ކުރަން ފަށަނީ\nރާއްޖޭގެ ކުދި އަދި މެދުފަންތީގެ ވިޔަފާރިތަކަށް ފަސޭހަ މާހައުލެއް ގާއިމް ކުރުމަށް ސަރުކާރުން އެކުލަވާލާފައިވާ ސިޔާސަތަށް އަމަލު ކުރަން ކެބިނެޓުން ނިންމައިފި އެވެ.\nދުނިޔޭގެ ކްރިކެޓް ޗާޓުން ދިވެހިރާއްޖެ ވަރަށް އަވަހަށް ފެންނާނެ ކަމަށް އުއްމީދުކުރާ ކަމަށް ދުނިޔޭގައި އުފެދުނު އެންމެ މޮޅު އެއް ބެޓްސްމަން އަދި އިންޑިއާ ގައުމީ ޓީމުގެ ކުރީގެ...\nސްރީ ލަންކާގެ ކުރީގެ ރައީސް މަހިންދަ ރާޖަޕަކްސާގެ ދަރިކަލުން ނަމާލް ރާޖަޕަކްސާއާ ރައީސް އިބްރާހިމް މުހައްމަދު ސޯލިހް މިއަދު ބައްދަލުކުރައްވައިފި އެވެ.


Mohamed Shahid Haleem ge hiy: Shaviyani sukun, "Naasabune radhunnah - Nasharadhun bune sanaa" - One Online\nއަޅުގަނޑުގެ ހިތަށްއަރައެވެ. ދިވެހި ބަސް ލިއާ އިރު ށަވިޔަނިސުކުނާއި އަލިފުސުކުން އޮޅުވައިނުލައި ލިއުމަކީ އުނދަގޫ ކަމެއް ނޫނެވެ. އެހެންނަމަވެސް އެ ދެ ސުކުން އޮޅިފައި ހުންނަ ލިއުންތައް ފެންނަމުން ދެއެވެ. ބައެއް ފަހަރު އެއް ލަފުޒެއް ދެ ލަފުޒެއްގައި ސުކުން އޮޅިފައި އޮތްވައެވެ. ބައެއް ފަހަރު ހުރިހައި ލަފުޒެއްގައި ހެން ސުކުން އޮޅިފައި ހުށްޓައެވެ. މި ގޮތަށް ސުކުން އޮޅިފައި ހުންނަ އެއްބައި ތަންތަނަކީ އެ ތަންތަނުގައި ސުކުންކުރާނެ އަކުރާ މެދު ދިވެހި ބަހުގެ އިހު އެދުރުން ވެސް ތަފާތު ޚިޔާލު ފައުޅުކޮށްފައި ހުރި ތަންތަނެވެ. އަދި ދިވެހި ބަހުގެ ހަމަތަކާ މެދު ވާހަކަދައްކާ ފަހުގެ ބައެއް ލިއުންތެރީންނާއި އެ ނޫން ބައެއް މީހުން ވެސް ތަފާތު ޚިޔާލު ފައުޅުކުރަމުން ދާ ތަންތަނެވެ. އެހެންނަމަވެސް މި ގޮތަށް ސުކުން އޮޅިފައި ހުންނަ އަނެއްބައި ތަންތަނަކީ އެ ތަނުގައި ސުކުންކުރާނެ އަކުރާ މެދު ތަފާތު ޚިޔާލުތަކެއް ފައުޅުކުރެވިފައި ހުރި ކަމަށް އަދި ފައުޅުކުރެވެމުންދާ ކަމަށް އަޅުގަނޑަށް ފާހަގަކުރެވިފައި ވާ ތަންތަނެއް ނޫނެވެ. މި ލިއުން ށަވިޔަނިސުކުން ކުރެވޭ ތަންތަނާ މެދު ލިއެލާން ގަސްދުކުރީ ދާދި ފަހުން ވެސް މި ފަދަ ލިއުމެއް ފެނިފައި ވާތީ ށަވިޔަނީގައި ސުކުންކުރެވޭ ހަމަތައް ހަނދާން އައުކޮށްލުމަކީ އެންމެ ރަނގަޅު ކަމެކޭ ހިތަށްއެރީމައެވެ.\nށަވިޔަނީގައި ސުކުންކުރެވޭ ފުރަތަމަ ހަމައަކީ އެ ސުކުން އޮތް ތަނުގައި ސުކުން ނޫން ފިއްޔެއް ޖަހައިގެން ކިއޭ ނަމަ، ށަވިޔަންޏެއްގައި އެ ފިއްޔެއް ޖެހޭ ތަންތަނުގައި ށަވިޔަނީގައި ސުކުން ކުރުމެވެ. މި ހަމައިން ށަވިޔަނީގައި ސުކުން ކުރާ އިރު ސުކުން އޮންނާނީ އެންމު އާންމު ގޮތެއްގައި ލަފުޒުގެ ނިމުމުގައެވެ. މިސާލަކަށް: ރަށް، އަށް. މި ދެ ލަފުޒުން |ރަށް| މި ލަފުޒުގައި |ް| އޮތް ތަނުގައި ސުކުން ނޫން ފިއްޔެއް ޖަހައިގެން ކިއާން ބަލާ އިރު ކިއެނީ ރަށަށް، ރަށުން، ރަށެއް، ރަށާ، ރަށަކީ، ރަށަކު، ރަށޭ، ރަށެވެ، ރަށުގައި، ރަށުގެ މި ފަދަ ގޮތްގޮތަށް |ރަށް|ގެ |ް| އޮތް ތަނުގައި |ށ|ގައި ފިލިޖަހައިގެންނެވެ. އަނެއް މިސާލު |އަށް|އަށް ބެއްޔަސް އެ ލަފުޒުގައި ސުކުން އޮތް ތަނުގައި ފިއްޔެއް ޖަހައިގެން ކިއާން ބަލާ އިރު ކިއެނީ އަށޭ، އަށަ މި ފަދަ ގޮތްގޮތަށް |އަށް|ގެ |ް| އޮތް ތަނުގައި |ށ|ގައި ފިލިޖަހައިގެންނެވެ.\nމި ގޮތަށް ލަފުޒެއްގެ ފަހަތުގައި އޮންނަ ސުކުން |އ|ގައި ކުރާ ލަފުޒުތަކުގައި |އް| އޮތް ތަނުގައި |ށ|ގައެއް ފިލިޖަހައިގެންނެއް ނުކިއޭނެއެވެ. އެ ފަދަ ލަފުޒުގައި އާންމު ގޮތެއްގައި ފިލި ޖެހޭނީ |ކ|ގައެވެ. މިސާލަކަށް |ރުއް| މި ލަފުޒުގެ |ް| އޮތް ތަނުގައި ސުކުން ނޫން ފިއްޔެއް ޖަހާ ނަމަ ޖެހޭނީ |ކ|ގައެވެ. ރުކަށް، ރުކުން، ރުކެއް، ރުކާ، ރުކަކީ މި ފަދައިންނެވެ. |އުޅައް| ވެސް ހަމަ އެ ފަދައެވެ. |ް| އޮތް ތަނުގައި ސުކުން ނޫން ފިއްޔެއް ޖަހާ ނަމަ ޖެހޭނީ |ކ|ގައެވެ. އުޅަކަށް، އުޅަކެވެ، އުޅަކުގައި މި ފަދައިންނެވެ. |ފުޅައް| ކަހަލަ މަދު ލަފުޒެއްގައި |ް| އޮތް ތަނުގައި ސުކުން ނޫން ފިއްޔެއް ޖަހާ އިރު |ކ| ނޫން އަކުރެއްގައި ފިލި ޖަހައިގެން ކިއުނަސް އެ ފަދަ ލަފުޒެއްގައި ވެސް |ށ|ގައެއް ފިއްޔެއް ނުޖެހެއެވެ.\nމި ގޮތަށް ލަފުޒެއްގެ ފަހަތުގައި |ށް| އޮންނަ ލަފުޒުތަކަށް ބަލާ އިރު އެންމެ އާންމު އެއް ލަފުޒަކީ ބަހުގެ މައިގަނޑު އަށް ބައިގެ ތެރެއިން އެއް ބައި ކަމަށް ވާ "އަކުރު"ގެ ބައިގައި އޮންނަ |އަށް|އެވެ. މިސާލަކަށް: ފިހާރައަށް، ހިތާމައަށް، ފައިސާއަށް، މައްކާއަށް، މަދިރިއަށް، ދޮޅިއަށް، ޕާޓީއަށް، މާޒީއަށް، ގެއަށް، ބަދިގެއަށް. މި ގޮތަށް ލަފުޒެއްގެ ފަހަތަށް |އަށް| ގުޅޭ އިރު ހުރިހައި ފަހަރަކު |އަށް| ފުރިހަމައަށް ފެންނާކަށް ނޯވެއެވެ. ބައެއް ލަފުޒާ މި |އަށް| ގުޅޭ އިރު |އަށް|ގެ |އ| އުނިވެފައި އެ އަލިފުގައި އޮތް |ަ| ކުރީގައި އޮތް ލަފުޒުގެ ފަހު އަކުރުގެ ފިއްޔަށް ބަދަލުވެއެވެ. އެއީ އެ އަކުރުގެ ފިލި އުނިވުމާ އެކުގައެވެ. މިސާލަކަށް |ޝާހު|ގެ ފަހަތަށް |އަށް| ގުޅާ އިރު |ޝާހު| ނިމޭ |ު|އާއި |އަށް| ފެށޭ |އ| އުނިވެފައި |އ|ގައި އޮތް |ަ| |ޝާހު| ނިމޭ |ހ|އަށް ބަދަލުވެއެވެ. (ޝާހު+އަށް > ޝާހ+ަށް > ޝާހަށް). ހަމަ އެ ގޮތަށް (ރަށް+އަށް > ރަށަށް، ގުދަން+އަށް > ގުދަނަށް، ގިރާވަރު+އަށް > ގިރާވަރަށް، ޒުވާބު+އަށް > ޒުވާބަށް) މި ގޮތަށް ބަދަލުވެއެވެ.\nއަދި މި |އަށް| ބައެއް ލަފުޒާ ގުޅޭ އިރު |އަށް|ގެ |އ| އުނިވެފައި އެ އަލިފުގައި އޮތް |ަ| ކުރީގައި އޮތް ލަފުޒުގެ ފަހު އަކުރު އެހެން އަކުރަކަށް ބަދަލުވެފައި އެ ބަދަލުވި އަކުރުގެ ފިއްޔަށް ބަދަލުވެއެވެ. އެއީ އެ ފަހު އަކުރުގައި ކުރީން އޮތް ފިލި އުނިވުމާ އެކުގައެވެ. މިސާލަކަށް |އޮފީސް|ގެ ފަހަތަށް |އަށް| ގުޅީމާ އޮންނަނީ |އޮފީހަށް| މި ގޮތަށެވެ. (އޮފީސް+އަށް > އޮފީސ+ަށް > އޮފީހ+ަށް > އޮފީހަށް). އަދި ބައެއް ފަހަރަށް އެ ބަދަލުވާ އަކުރުގެ ކުރިއަށް އެހެން ސުކުނެއް ވެސް އިތުރުވެއެވެ. މިސާލަކަށް |މެހި|ގެ ފަހަތަށް |އަށް| ގުޅީމާ އޮންނަނީ |މެއްސަށް| މި ގޮތަށެވެ. (މެހި+އަށް > މެހ+ަށް > މެސ+ަށް > މެއްސ+ަށް > މެއްސަށް).\nއެހެންކަމުން މި ގޮތަށް މި |އަށް| ގުޅޭ ލަފުޒެއްގެ ގޮތުން އެ ލަފުޒެއްގެ ފަހު އަކުރާ އެކު، ނުވަތަ ފަހު އަކުރު ބަދަލުވީ އަކުރާ އެކު -ހަށް، -ށަށް، -ނަށް، -ރަށް، -ބަށް، -ޅަށް، -ކަށް ... މި ގޮތްގޮތަށް ހުށްޓަސް އަސްލަކީ |ް| އޮތް ތަނުގައި ސުކުން ނޫން ފިއްޔެއް ޖަހައިގެން ކިއާން ބަލާ އިރު ށަވިޔަނީގައި ފިލިޖެހޭ |އަށް| ކަމަށް ވާތީ ސުކުން ކުރެވޭނީ ށަވިޔަނީގައެވެ. މި |އަށް| މިއީ ށަވިޔަނި މަތީ "ތެދުފިލި" (އަބަފިލި) ޖެހޭތީ ށަވިޔަނީގައި ސުކުންކުރަން ޖެހޭ ކަމަށް ބަޔާންކޮށް ދިވެހި ބަހުގެ ބައެއް އުސްތާޒުން (މިސާލަކަށް ޖަމާލުއްދީން މުޙަންމަދު ބިން ޢީސަލްމުލަކީ (ނާއިބު ތުއްތު)، 1350ހ.، މުޙަންމަދު ޖަމީލު، 1969) ދައްކައިފައިވާ ބައެއް މިސާލުތަކުގައި ހިމެނޭ ލަފުޒެކެވެ. ނާއިބު ތުއްތު ދެއްކެވި އެއް މިސާލަކީ |ރަދުންނަށް، ރަދުންނަށަ|އެވެ. މުޙަންމަދު ޖަމީލު ދެއްކެވި އެއް މިސާލަކީ |ދަސްކުރުމަށް، ދަސްކުރުމަށަ| އެވެ. މި ދެ މިސާލުގައި ވެސް |ށް| އެ އޮތީ |އަށް|ގައެވެ. |އަށް| އެ އޮތީ ކުރީ ލަފުޒާ އެކުވެފައެވެ.\n|އަކަށް| މިއީ ވެސް |އަށް| ހެން ވަރަށް އާންމުކޮށް ބޭނުންކުރާ ލަފުޒެކެވެ. މި ލަފުޒުގައި ވެސް އޮންނާނީ |ށް|އެވެ. މިސާލަކަށް: ފިހާރައަކަށް، ހިތާމައަކަށް، ފައިސާއަކަށް، މައްކާއަކަށް، މަދިރިއަކަށް، ދޮޅިއަކަށް، ޕާޓީއަކަށް، މާޒީއަކަށް، ގެއަކަށް، ބަދިގެއަކަށް.\n|އަކަށް| ބައެއް ލަފުޒާ ގުޅޭ އިރު، ހަމަ |އަށް| އެ ފަދަ ލަފުޒާ ގުޅޭ އިރު އަންނަ ބަދަލުތައް |އަކަށް|އަށާއި އެ ގުޅޭ ލަފުޒަށް އާދެއެވެ. މިސާލަކަށް |ޝާހު|ގެ ފަހަތަށް |އަކަށް| ގުޅާ އިރު |ޝާހު| ނިމޭ |ު|އާއި |އަކަށް| ފެށޭ |އ| އުނިވެފައި |އ|ގައި އޮތް |ަ| |ޝާހު| ނިމޭ |ހ|އަށް ބަދަލުވެއެވެ. (ޝާހު+އަކަށް > ޝާހ+ަކަށް > ޝާހަކަށް).\n|އޮފީސް|ގެ ފަހަތަށް |އަކަށް| ގުޅާ އިރު |އޮފީސް|ނިމޭ |ް|އާއި |އަކަށް| ފެށޭ |އ| އުނިވެފައި އަދި |އޮފީސް|ނިމޭ |ސ| |ހ|އަށް ބަދަލުވެފައި |އަކަށް|ގެ |އ|ގައި އޮތް |ަ| |ސ| ބަދަލުވީ |ހ|ގެ ފިއްޔަށް ބަދަލުވެއެވެ. (އޮފީސް+އަކަށް > އޮފީސ+ަކަށް > އޮފީހ+ަކަށް > އޮފީހަކަށް).\n|މެހި|ގެ ފަހަތަށް |އަކަށް| ގުޅާ އިރު |މެހި|ނިމޭ |ި|އާއި |އަކަށް| ފެށޭ |އ| އުނިވެފައި އަދި |މެހި| ނިމޭ |ހ| |ސ|އަށް ބަދަލުވެފައި |އަކަށް|ގެ |އ|ގައި އޮތް |ަ| |ސ| ބަދަލުވީ |ހ|ގެ ފިއްޔަށް ބަދަލުވެފައި |ސ| ބަދަލުވީ |ހ|ގެ ކުރިއަށް |އް| އިތުރުވެއެވެ. (މެހި+އަކަށް > މެހ+ަކަށް > މެސ+ަކަށް > މެއްސ+ަކަށް > މެއްސަކަށް).\nމި ގޮތަށް ސުކުން އޮތް ތަނުގައި ސުކުން ނޫން ފިއްޔެއް ޖަހައިގެން ކިއޭ ނަމަ، ށަވިޔަންޏެއްގައި އެ ފިއްޔެއް ޖެހޭތީ ށަވިޔަނީގައި ސުކުން ކުރެވޭ އެހެން ބައެއް ތަންތަނާއި، ށަވިޔަނީގައި ސުކުން ކުރެވޭ އެހެން ހަމަތަކާ މެދު އެހެން ދުވަހަކުން އިރާދަކުރެއްވިއްޔާ ލިއާން ހިތުގައި އެބަ އޮތެވެ.\nމުޙަންމަދު ޖަމީލު. (1969). ފިޔަވަޅު-1، ދިވެހިބަހުގެ ޤަވާޢިދު. ނޮވެލްޓީ ޕްރިންޓާރސް އެންޑް ޕަބްލިޝާރސް ޕވޓ. ލޓޑ.\nޖަމާލުއްދީން މުޙަންމަދު ބިން ޢީސަލްމުލަކީ. (1350ހ.). ތާނަލިއުމުގެ ޤަޥާޢިދު. އަލްމަޠުބަޢަތުލްއަމީރިއްޔާ.\nޝާހިދު ޙަލީމަކީ ދިވެހި އަދަބީ ދުނިޔޭގައި ފާހަގަކުރެވޭ ލިއުންތެރިއެކެވެ. އޭނާ ލިއުއްވާ ރޮނގުތަކުގެ ތެރެއިން އެއް ރޮނގަކީ ބަހާއި ބަހުގެ ހަމަތަކުގެ ރޮނގެވެ. ދިވެހިބަހުގެ އެކެޑަމީން މި އަހަރު، ޝާއިޢުކުރެއްވި ދިވެހިބަހުގެ އާންމު ބައެއް އިސްތިއުމާލުތަކާ ގުޅޭ ފޮތް "ދިވެހި ގެ" ގެ މުޞަންނިފަކީ ވެސް ޝާހިދު ޙަލީމެވެ. ޝާހިދު ޙަލީމަކީ ޅެންވެރިއެއް ވެސް މެއެވެ. ޅެންވެރިކަމާ ގުޅޭ އޭނާގެ ދެ ފޮތެއް 2020 ގައި ވަނީ ނުކުމެފައެވެ. އެއީ އޭނާގެ ޅެން ފޮތް "ލޯ" އާއި، "ބަނޑުވައްއަކުރާއި ފިލިކޯޅި އެއްގޮތްކުރުން" އެވެ. ޝާހިދު ޙަލީމުގެ ލިއުންތަކާއި ޅެންތައް ބައެއް މަޖައްލާތަކާއި ވެބްސައިޓްތަކުގައި ވެސް ޝާއިޢުކުރެވިފައި ވެއެވެ.\nގުޅޭ ޓެގު އެޑިއުކޭޝަން މިނިސްޓްރީ ދިވެހި ބަހުގެ އެކަޑެމީ އާދަކާދަ އާއި ސަގާފަތް ދިވެހި ބަސް


Quran Ge Tharujamaa Chaapu Kuran Novelty Ah Dhin Rufiyaa Hoadhan ACC in Angaifi - Vaguthu\nގުރުއާނުގެ ތަރުޖަމާ ޗާޕުކުރަން ނޮވެލްޓީއަށް ދިން ރުފިޔާ ހޯދަން އޭސީސީން އަންގައިފި\nކީރިތި ގުރުއާނުގެ ދިވެހި ތަރުޖަމާ ޗާޕުކުރަން ނޮވެލްޓީ ޕްރިންޓާސް އަށް ކުރީގެ ރައީސް މައުމޫން އަބްދުލްގައްޔޫމްގެ ސަރުކާރުން ދިން 30 މިލިއަން ރުފިޔާ އަނބުރާ ހޯދަން އެންޓި ކޮރަޕްޝަން ކޮމިޝަން (އޭސީސީ) އިން އިއްޔެ އަންގައިފި އެވެ.\nއޭސީސީގެ ރިޕޯޓްގައި ބުނީ އެސަރުކާރުގައި ގުރުއާނުގެ ދިވެހި ތަރުޖަމާގެ 150،000 ފޮތް ޗާޕްކުރަން އިސްލާމިކް މިނިސްޓްރީން ނޮވެލްޓީ ޕްރިންޓާސްއާ ހަވާލުކުރި ނަމަވެސް ޗާޕް ކުރަން ދިން ފޮތްތަކުގެ ދެބައިކުޅަ އެއްބަޔަށް ވުރެ ގިނަ ފޮތް ސަރުކާރާ ހަވާލުނުކުރާ ކަމަށާއި ޗާޕުކުރި ފޮތްތަކުގައި ކުށް ހުރި ކަމަށެވެ.\nއެގޮތުން ގުރުއާނުގެ ދިވެހި ތަރުޖަމާގައި ކުށް ހުރުމުން، ދައުލަތަށް ލިބުނު ގެއްލުމުގެ ބަދަލު ހޯދަން މީގެ ކުރިން އޮޑިޓާ ޖެނެރަލް ވެސް ވަނީ ކަމާ ބެހޭ މުއައްސަސާތަކަށް ވަނީ އަންގައިފަ އެވެ.\nއަދި އެ މައްސަލަ އޭސީސީން ތަހުގީގު ކުރުމަށް ފަހު ނެރުނު ބަޔާނުގައި ބުނީ ޗާޕުކޮށް ހަވާލުކުރި 51،840 ތަރުޖަމާގައި ކުށް ހުރުމުންނާއި ޕްރިންޓްކުރުމުގައި މައްސަލަތަކެއް ހުރުމުން އޭގެ ބޭނުން ކުރެވިފައި ނުވާ ކަމަށާއި ބާކީ ހުރި 98،160 ފޮތް ސަރުކާރަށް ލިބިފައި ނުވާ ކަމަށެވެ.\nއޭސީސީން ބުނީ އެއްބަސްވުމުގައި ވާ ގޮތުން އަގުގެ 15 ޕަސެންޓު ދައްކަން ޖެހެނީ އެ ތަރުޖަމާގެ ހުރިހާ ފޮތެއް ޗާޕްކޮށް ހަވާލުކުރުމުންނެވެ. ނަމަވެސް 98،160 ފޮތް ހަވާލު ނުކުރާކަން ރައީސް އޮފީހުން ފިނޭންސް މިނިސްޓްރީއަށް އަންގާފައި ވަނިކޮށް އޭރުގެ ސްޓޭޓް މިނިސްޓަރު އަހުމަދު އައްސަދު ހުރިހާ ފޮތްތަކެއް ލިބިފައިވާ ކަމަށް އިންޓާނަލް މެމޯއެއްގައި ބުނެފައިވާ ކަމަށެވެ.\nއަދި ގުރުއާނުގެ ދިވެހި ތަރުޖަމާ ޗާޕްކޮށް ހަމައަށް ނުލިބެނީސް ފައިސާ ދެއްކި މައްސަލާގައި ފިނޭންސް މިނިސްޓްރީގެ ކުރީގެ ސްޓޭޓް މިނިސްޓަރެއްގެ މައްޗަށް، މަގާމުގެ ނުފޫޒު ބޭނުންކޮށްގެން ވަކި ފަރާތަކަށް ނާޖާއިޒު ފައިދާއެއް ހޯދައި ދިނުމުގެ ކުށުގެ ދައުވާކޮށް ދިނުމަށް އޭސީސީން ވަނީ ޕްރޮސިކިއުޓާ ޖެނެރަލްގެ އޮފީހަށް ފޮނުވައިފަ އެވެ.\nއެގޮތުން އެ މެމޯގައި ސްޓޭޓް މިނިސްޓަރު ސޮއިކުރެއްވި ކަމަށް އެއްބަސްވެފައިވާ ކަމަށާއި އެ މެމޯގައި ކުރި ސޮޔަކީ އޭނާގެ ސޮއިކަން އެނަލިސް ރިޕޯޓުން އެނގޭ ކަމަށެވެ.\nއެގޮތުން އޭސީސީން ފިނޭންސް މިނިސްޓްރީ އާއި އެޓާނީ ޖެނެރަލް އޮފީހަށް އަންގާފައި ވާނީ ނޮވެލްޓީ ޕްރިންޓާސްއަށް ދިން ޖުމްލަ އަގު ކަމަށްވާ 30.8 މިލިއަން ރުފިޔާ ދައުލަތަށް އަނބުރާ ހޯދުމަށް ކަމަށް އޭސީސީން ބުނެއެވެ.


އިންޑިއާގެ އާ ރައީސް ކޯވިންދް މަގާމުގެ ހުވާ ކުރައްވައިފި\nރައީސް ކޯވިންދް އިންތިޚާބު ކާމިޔާބު ކުރެއްވީ ހަތްލައްކައަށް ވުރެ ގިނަ ވޯޓު ހޯއްދަވައިގެން\n25 ޖުލައި 2017 | އަންގާރަ 15:24\nރައީސް ކޯވިންދް (ކ) އަށް އުއްތަމަ ފަނޑިޔާރު ހުވާލައިދެއްވަނީ\nއިންޑިއާގެ އާ ރައީސް ރާމް ނާތު ކޯވިންދް މަގާމުގެ ހުވާ އަންގާރަ ދުވަހު ކުރައްވައިފިއެވެ.\nއިންޑިއާގެ 14 ވަނަ ރައީސް ކޯވިންދު އަށް މަގާމުގެ ހުވާ ލައިދެއްވީ އުއްތަމަ ފަނޑިޔާރު ޖޭއެސް ޚޭހަރްއެެވެ. ގާނޫނު ހަދާ މަޖިލީހުގެ މައި ހޯލުގައި އޮތް ހުވާ ކުރުމުގެ ރަސްމިއްޔާތުގައި ބޮޑުވަޒީރު ނަރެންދުރަ މޯދީ އާއި ކުރީގެ ބޮޑުވަޒީރުންނާއި އަދި ކުރީގެ ރައީސް ޕްރަތީބާ ޕާޓިލް ވެސް ބައިވެރިވެވަޑައިގެންނެވިއެވެ.\nހުވާ ކުރެއްވުމުގެ ރަސްމިއްޔާތުގައި ކޯވިންދް ވިދާޅުވީ އިންޑިއާގެ ހުރިހާ ރައްޔިތުން ކުރި އިތުބާރު މަތީ ތެދުވެރިކަމާ އެކު ދެމިހުންނަވާނެ ކަމަށާއި އިންޑިއާގެ ކޮންމެ ރައްޔިތަކީ ގައުމު ދެން އޮތް ޖީލަށް ރައްދުކޮށްދިނުމަށް މުހިންމު ބައިވެރިއެއް ކަމަށެވެ.\nޖުލައިމަހުގެ 20 ވަނަ ދުވަހު އިންޑިއާގައި ބޭއްވި ރިޔާސީ އިންތިޚާބު ކާމިޔާބު ކުރައްވައި އެ ގައުމުގެ 14 ވަނަ ރައީސް ކަމަށް އިންތިޚާބްވެ ވަޑައިގެންނެވި ރާމް ނާތު ކޯވިންދްއަކީ ގިނަ ބަޔަކު ދަންނަ ބޭފުޅެއް ނޫނެވެ. އިންޑިއާގެ ރިޔާސީ އިންތިޚާބުގައި އިލެކްޓޯރަލް ވޯޓުގެ 65.65 އިންސައްތައް ހޯއްދަވައިގެން ބޮޑު ތާއީދަކާއެކު ވަޑައިގެންނެވި ނަމަވެސް އެމަނިކުފާނުގެ ކެންޑިޑެސީ އިއުލާނުކުރުމާ ހަމައަށް އެ މަނިކުފާނަކީ އިންޑިއާގެ ގިނަ ބަޔަކު ވެސް ދަންނަ ބޭފުޅެއް ނޫން ކަމަށް އެގައުމުގެ މީޑިއާތަކުގެ ރިޕޯޓްތަކުން ހާމަވެއެވެ. ބައެއް މީޑިއާތަކުން މަޖާޒީ ގޮތެއްގައި ސިފަކޮށްފައިވާ ގޮތުގައި އެ މަނިކުފާނު އެނގެނީ ހެއްދެވި ފަރާތާއި ބޮޑުވަޒީރު ނަރެންދުރަ މޯދީއަށް އެކަންޏެވެ. ލޯކަލް މީޑިއާތަކުން ރިޕޯޓްކުރާ ގޮތުގައި ކޯވިންދުގެ ކެންޑިޑެސީ އިއުލާނުކުރިތާ 24 ގަޑިއިރުގެ ތެރޭގައި އޭނާގެ މައުލޫމާތު ހޯދުމަށް 500،000 އަށްވުރެ ގިނަ ފަހަރު ގޫގުލްކޮށްފައި ވެއެވެ.\nއިންޑިއާގައި ރައީސްގެ މަގާމަކީ ރަމްޒީ މަގާމެކެވެ. ދައުލަތް ހިންގެވުމުގެ ޒިންމާތައް އުފުއްލަވަމުން ގެންދަވާނީ ބޮޑުވަޒީރެވެ. އުމުރުފުޅުން 71 އަހަރުފުޅުގެ ރާމް ނާތު ކޯވިންދްއަކީ 2015 ވަނަ އަހަރުން ފެށިގެން މި އަހަރާ ހަމައަށް ބިހާރު ސްޓޭޓްގެ ގަވަރނަރއެވެ. ޗަތްރަޕަތީ ޝާހު ޖީ މަހަރާޖީ ޔުނިވާސިޓީން ތައުލީމް ހާސިލްކުރައްވާފައިވާ ކޯވިންދް ވަނީ 1994 ވަނަ އަހަރުން ފެށިގެން 2006 ވަނަ އަހަރާ ހަމައަށް އިންޑިޔާގެ ގާނޫނުހަދާ މަޖިލީހުގެ ރަޖްޔަ ސަބާގެ މެމްބަރުކަން ކުރައްވާފައެވެ. އޮކްޓޯބަރު 1، 1945 ގައި އުފަންވެ ވަޑައިގެންނެވި ކޯވިންދުގެ ބައްޕާ ފުޅަކީ އިންޑިއާގެ ދަނޑުވެރިއެކެވެ.\nގާނޫނީ ދާއިރާއިން ޑިގްރީ ހާސިލް ކުރެއްވުމަށް ފަހު ކޯވިންދް ވަނީ ސިވިލް ސާވިސް އިމްތިހާނުގައި ބައިވެރިވެ ވަޑައިގަތުމަށް ދިއްލީއަށް ވަޑައިގެންފައެވެ. ތިން ފަހަރެއްގެ މަތިން ބައިވެރިވެގެން އެ އިމްތިހާނުން ފާސްވި ނަމަވެސް އެ މަނިކުފާނު ސިވިލް ސާވިސްއާ ގުޅިވަޑައިގެންފައެއް ނުވެއެވެ. އެއަށްފަހު ގާނޫނީ ދާއިރާގެ މަސައްކަތަކަށް ހޮވިވަޑައިގެން އެ ދާއިރާ ޕްރެކްޓިސް ކުރައްވަން ފެއްޓެވިއެވެ. ސިޔާސީ ދާއިރާއަށް ވެދެވަޑައިގެން 1991 ވަނަ އަހަރު ބީޖޭޕީއާ ގުޅިވަޑައިގެން އެ ޕާޓީގެ އިސް ބައެއް މަގާމުތައް ވެސް ރާމް ނާތު ކޯވިންދް ފުރުއްވިއެވެ.\n25 ޖުލައި 2017 | އަންގާރަ 16:39\n"ކޯވިންދް މިބަހުގް މާނަޔަކީ ކޮބާ؟ މިބުނީ ވަރަށް ގިނަ ވާހަކަ


Dhe Bidheyseen Furuvaalee Midhiya Aharu November Mahu: Controller – Iru\nވިލިމާލެ ކުޑަކުދިންގެ ހިޔާގެ ގުނަދަނުގައި އަލިފާނުގެ ހާދިސާއެއް\nމާލޭ ޖަލުގެ ހުރިހާ މޫވްމަންޓެއް އެއްކޮށް ހުއްޓާލައިފި\nމިމަހުގެ 8 ވަނަ ދުވަހަށްފަހު ޑެލިވަރީ ޕާމިޓްތައް ބޭނުމެއް ނުކުރެވޭނެ\nދެ ބިދޭސީން ފުރުވާލީ މިދިޔަ އަހަރު ނޮވެމްބަރު މަހު: ކޮންޓްރޯލާ\nޕާސްޕޯޓް ހިފަހައްޓަން ކްރިމިނަލް ކޯޓުން އަމުރު ކޮށްފައިވާ2ބިދޭސީއަކު ފުރުވާލި މައްސަލައަކީ މިދިޔަ އަހަރުގެ ނޮވެމްބަރު މަހު ހިނގާފައިވާ ކަމެއް ކަމަށާއި އެފަދަ ކަންކަން ހައްލު ކުރުމަށް އެއްބާރުލުން ދެއްވާނެ ކަމަށް އިމިގްރޭޝަންގެ ކޮންޓްރޯލާ ޖެނެރަލް މުހައްމަދު އަހްމަދު ހުސައިން (ހަނަފީ) ވިދާޅުވެއްޖެއެވެ.\nދެ ބިދޭސީއަކު ފުރުވާލި މައްސަލާގައި ކަންހިނގާފައިވާ ގޮތުގެ ތަފްސީލް ހާމަކޮށް ހަނަފީ ޓްވީޓް ކުރައްވާފައި މިވަނީ ކްރިމިނަލް ކޯޓުގައި އޮތް، މަސްތުވާތަކެތި އެތެރެ ކުރުމުގެ ދެ މައްސަލައެއްގައި ހިމެނޭ ބަންގްލަދޭޝްގެ ދެމީހެއްގެ ޕާސްޕޯޓު ހިފެހެއްޓުމަށް ކޯޓުން އަމުރުކޮށްފައި ވަނިކޮށް، އެ ދެމީހުން ފުރުވާލި މައްސަލަ ތަހުގީގް ކޮށްދެއްވުން އެދި ނެޝަނަލް އިންޓަގްރިޓީ ކޮމިޝަނަށް ޕީޖީން ހުށަހަޅާފައިވާ ވަގުތެއްގަ އެވެ.\n“މިއީ ނޮވެމްބަރު 2018 ގައި ހިނގާފައިވާ ކަމެއް. މިފަދަ މައްސަލަތައް ހައްލު ކުރުމަށް ކަމާ ގުޅުންހުރި އިދާރާތަކަށް ފުރިހަމަ އެއްބާރުލުން އިމިގްރޭޝަނުން ދޭނެ ކަމުގެ ފުރިހަމަ ޔަޤީންކަން އެންމެހާ ދިވެހި ރައްޔިތުންނަށް އަރުވަން،” ހަނަފީގެ ޓްވީޓުގައި ވެއެވެ.


Raees Ge Riyaasee Bayaan Ivvaa Jalsaa Ah Vanna Meehun Ge Adhadhu Madhukohfi - Vaguthu\nރައީސްގެ ރިޔާސީ ބަޔާން އިއްވާ މަޖިލީހުގެ ޖަލްސާއަށް ވަންނަ މީހުންގެ އަދަދު މަދުކޮށްފި\nރައީސް ޞާލިހް ރިޔާސީ ބަޔާން އިއްވަވަނީ - ފޮޓޯ: މަޖިލިސް\nރައީސް އިބްރާހިމް މުހައްމަދު ސޯލިހްގެ ރިޔާސީ ބަޔާން އިއްވަވަން ޖެހޭ އަދި ރައްޔިތުންގެ މަޖިލީހުގެ މި އަހަރުގެ ފުރަތަމަ ދައުރުގެ ފުރަތަމަ ޖަލްސާއަށް ވަދެވޭ މީހުންގެ އަދަދު މަދު ކުރަން ޖެހުމުން ކުރިން ދައުވަތު ދީފައިވާ ބައެއް މީހުންގެ ދައުވަތު ކެންސަލް ކުރަން މަޖިލީހުގެ އިދާރާއިން ނިންމައިފިއެވެ.\nމަޖިލީހުގެ އިދާރާއިން ނެރެފައިވާ ނޫސް ބަޔާނެއްގައިވާ ގޮތުން، އެ ޖަލްސާއަށް ވަނުމަށް ދައުވަތު ދޭން މިހާރު ނިންމާފައިވަނީ ސަރުކާރު ކެބިނެޓުގެ މިނިސްޓަރުންނާއި ރައްޔިތުންގެ މަޖިލީހުގެ މެންބަރުންނާއި ރާއްޖޭގައި ތިއްބެވި ބޭރު ދައުލަތްތަކުގެ ސަފީރުންނާއި ހައި ކޮމިޝަނަރުންނަށެވެ.\nއެހެންކަމުން މީގެ ކުރިން ޖަލްސާއަށް ވަޑައިގަތުމަށް ދައުލަތު ދެއްވާފައިވާ އެހެން ބޭފުޅުންގެ ދައުވަތު ކެންސަލް ކުރެވިފަިއވާ ކަމަށް އެ ބަޔާނުގައިވެއެވެ.\nއެނގިފަިއވާ ގޮތުގައި އޭގެ ތެރޭގައި މިނިސްޓަރުންގެ އަނބިން ނުވަތަ ފިރިންނާއި މެންބަރުންގެ އަނބިން ނުވަތަ ފިރިން ހިމެނެއެވެ. އެއީ މީގެ ކުރީ އަހަރުތަކުގައި މަޖިލިސް ހުޅުވާ ޖަލްސާއަށް ދައުވާ އަރުވާ ބޭފުޅުންތަކެކެވެ.\nއެކަމަކު އެ ބޭފުޅުންނަށް ދެވިފައިވާ ދައުވަތު ކެންސަލް ކުރަން ނިންމަން ޖެހުނީ ކޮވިޑް-19 ގެ ބަލިމަޑުކަން އަނެއްކާ ވެސް މާލޭގައި ފެތުރޭ މިންވަރު އިތުރުވެފައިވާތީ ސިއްހީ ރައްކާތެރިކަމާއި ގައިދުރުވުމުގެ ހަމަތަކުގެ ފިޔަވަޅު އެޅުމަށެވެ.\nގާނޫނު އަސާސީގައި އޮންނަ ގޮތުން ކޮންމެ އަހަރަކު ރައްޔިތުންގެ މަޖިލިސް ހުޅުވާ ޖަލްސާގައި ރައީސުލްޖުމްހޫރިއްޔާ އެމަނިކުފާނުގެ ރިޔާސީ ބަޔާން އިއްވަވަން ޖެހެއެވެ. އަދި އެ ރިޔާސީ ބަޔާނަށް ވާދަވެރި ޕާޓީތަކުގެ ފަރާތުން ރައްދެއް ވެސް ދޭން ޖެހެއެވެ.\nކުއްލި ހާލަތުގައި އެމްބިއުލާންސް ހޯދުމަށް 100 އަށް ގުޅޭނެ!\nޖެނުއަރީ 28, 2021 22:30\nތިޔަ ވަގުލިހު ޒަހަބަކޮށްފަ އަދި ނިންމާނީ އިރާދަކުރެވިއްޔާ...


HEOC gai musaara ah masakaiy kohdheyne Doctor in hoadhan iulaan koffi | Mihaaru\nއެޗްއީއޯސީގައި މުސާރަ އަށް މަސައްކަތް ކޮށްދޭނެ ޑޮކްޓަރުން ހޯދަން އިއުލާނުކޮށްފި\nސާމްޕަލް ނެގުމަށް ދިއުމަށްޓަކައި އާރްއާރްޓީމުގެ ބައެއް މީހުންގެ ދަރުބާރުގެ އިން އެމްބިއުލާންސަށް އަރަނީ.\n16 މެއި 2021 - 17:30\nފާޑުކިޔުންތައް އަމާޒުވުމުން، ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) ގައި މުސާރައަށް މަސައްކަތް ކޮށްދޭނެ ޑޮކްޓަރުން ހޯދަން ހެލްތު މިނިސްޓްރީން ރޭ އިއުލާނުކޮށްފި އެވެ.\nއެ އިއުލާނުގައި ބުުނީ، ކޮވިޑް-19 އަށް ޕޮޒިޓިވްވާ މީހުންނާއި ކޮންޓެކްޓުންގެ ތެރެއިން ގޭގައި ތިބޭ މީހުންނަށް އޮންލައިން ކޮންސަލްޓޭޝަން ހަދައި އެ މީހުންނަށް ފަރުވާ ދިނުމަށް އެޗްއީއޯސީގައި މަސައްކަތް ކުރާނެ ވަގުތީ 10 ޑޮކްޓަރުން ބޭނުންވާ ކަމަށެވެ.\nއެކަމަށް އެދޭ ފޯމު އަންނަ ބުރާސްފަތި ދުވަހުގެ ކުރިން ހުށަހަޅަންޖެހެ އެވެ.\nރާއްޖެއިން ބޭރުގެ ޑޮކްޓަރުންނަށް ބޮޑު މުސާރައާއެކު ވަޒީފާ ހުޅުވާލުމަށް ފަހު، އެޗްއީއޯސީގައި ހިލޭ ސާބަހަށް މަސައްކަތް ކޮށްދޭނެ ޑޮކްޓަރުން ހޯދަން މި ފަހުން އިއުލާނު ކުރުމުން ހެލްތު މިނިސްޓްރީ އަށް ވަރަށް ބޮޑަށް ފާޑުކިޔުން އަމާޒުވި އެވެ.\nއެކަމާ ގުޅިގެން ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ، ބިދޭސީ ޑޮކްޓަރުން ހޯދަން އިއުލާނުކުރީ ދިވެހިން ނުލިބުނު މަގާމުތަކަށް ކަމަށެވެ.\nމި ފަހަރު މުސާރައަކަށް ހަމަޖައްސާފައިވަނީ މަސައްކަތްކުރާ ގަޑިއިރަކަށް 88.50ރ. އެވެ. މަސައްކަތް ކުރާނެ ވަގުތު ހަމަޖައްސަން ޖެހޭނީ ދެ ފަރާތުން އެއްބަސްވާ ގޮތަށެވެ.\nއެ ޑޮކްޓަރުންގެ މަސްއޫލިއްޔަތުތަކުގެ ތެރޭގައި ހޯމް ކަރަންޓީނުގައި ތިބޭ މީހުންނަށް ޒިޔާރަތް ކޮށްގެން ފަރުވާދޭން ޖެހިއްޖެ ނަމަ އޭގެ ހުރިހާ ކަމެއް ކުރުމާއި ބަލިން ރަނގަޅުވާ މީހުންގެ ރިކަވަރީ އެސެސްމަންޓް ހެދުމާއި ފެސިލިޓީތަކަށް ބަދަލުކުރަންޖެހޭ ބަލި މީހުން އެ ތަންތަނަށް ގެންދިއުން ހިމެނެ އެވެ.\nއެޗްއީއޯސީގައި ވަގުތީ ގޮތުން މަސައްކަތް ކުރާނެ ޑޮކްޓަރުން ހޯދަން އިއުލާނުކުރީ ކޮވިޑުގެ އާ ރާޅާއެކު ސިއްހީ ދާއިރާ އަށް ނުކަތާ ވަރަށް ކޮންމެ ދުވަހަކު ވެސް އެތައް ބަޔަކު ޕޮޒިޓިވްވަމުންދާތީ އެވެ. ކޮވިޑް ޖެހުނު މީހުންގެ އަދަދު 43،000 އިން މައްޗަށް އަރާފައިވާއިރު، އެކްޓިވް ކޭސްތައް ވެސް ވަނީ 15،000 ހުރަސްކޮށްފަ އެވެ.\nޑޮކްޓަރުން ހެލްތު މިނިސްޓްރީ އެޗުއީއޯސީ ސިއްހަތު ބަލިތައް\n555،000 ވެކްސިނާމެދު އަޅާލާ އެކަކުވެސް އެބަ ހުރިތޯ؟\nމި ސަރުކާރަކީ ވަރަށް ހަމައެއް ލަމައެއް ނެތް މޮޔަ މީހުންތަކެއް ބޯކިބާ ފަޅައިގެން ކަމަށް އެކަށީގެންނުވާ ނާޤާބިލް މީހުން ވަޒީނުންނަށް ލައިގެން ފިރުކޭ ސަރުކާރެއް. މި ހުސްވި ރަމަލާންމަހު މެދުކެނޑުމެއް ނެތި 12 ގަޑިއިރަށްވުރެ ގިނައިރު , ރޯލަ ވީއްލާ ގަޑި ހިމެނޭ ގޮތަށް ލެބޯޓަރީގައި މަސައްކަތްކުރި މީހުންނަށް ރޯދަ ވީއްލާނެ ފެން ފޮދެއް ވެސް ނުދިން ބައެއް. ކިހިނެއް ދެން ބަޔަކު މަސައްކަތްކުރާ ހިތުން މަސައްކަތް ކުރާނީ?\nވަރށް ބޮޑު އިހުމާލެއް5ލައްކަ ވެކްސިން ހޯދާ ޖަހާ ނިންމާހާ ދުވަސްމިވީ 5ލައްކަ ކީއްކުރަންތޯ ގަންނަން އޮތީ ދޮޅު ލައްކަ އިންޑިޔާ އަދި ޗައިނާއިން4ލައްކަ ހިލޭ ދިން ދޮޅުލައްކަ އެންމެ އަގުބޮޑު ވެކްސިން ގަނެ އެބަލާ ފުލައިޓެއް ޗާޓަރުކުރާހާ ފައިސާ އެކި ގޮތްގޮތުންވަނީ ބޭކާރުކޮށް ހުސްކިށްފަ\nތިތަނުގަ އުޅުން އެންމެން ރަގަޅަށް ބަޑުފުރާލައިގެން އަމިއްލަ ވިޔަފާރިތަކުގައި އެކި ދިމަދިމާއަށް ގޮ ސް ފިލަން ފެށީ.\nއެއް އަހަރު ނުވަތަ ދޮޅުއަހަރު ބޭނުންވަރަކަށް ބަޖެޓް ލިބުނު ވީ ކަމެއް ހަރާން… ސްޓްރެޓެޖިކް ޕުލޭނެއް ނެތް.. ރައްޔިތުން ވެކްސިން ޖަހަން ކެތް މަދުވެ ކިއުދަމާލިއިރު އެކަމަށް އެއްވެސް ވަރަކަށް ތައްޔާރެއް ނުވޭ .. ބޮޑުތަނުން މިގައުމު ވަނީ ފެއިލްވެފަ\nޕްރޮފެޝަނަލްކަމެއް ހުރި ޑޮކްޓަރެއް ނުދާނެ ތިތާގައި މަސައްކަތް ކުރާކަށް. ސަބަބަކީ ދެއުޅިއެއްނުވާ އުސޫލު ހަދައިގެން ބޭކާރު މަސައްކަތެއް ކުރާކަށް. މައިމޫނާގެ ބަސްނުވިކޭއިރުވެސް މަޤާމުގެ ދަހިވެތިކަމުގައި އެހުންނަނީ. އަމިއްލަ ބާރެއް އިހުތިޔާރެއް ނޯވާ ކަމެއް ނިންމާ އެލިޔުމެއްގައި ކޮޕީ ޕޭސްޓް ސޮއިކޮށް އުސޫލު ނެރޭއިރަކު. މައިމޫނާ އިސްތިއުފާ.


June 06, 2018 14\nހަބޭސް އީދު ޝޯ މި ފަހަރު ހުޅުމާލޭގައި\nމިދިޔަ އަހަރުގެ ފިތުރު އީދުގައި ފޯރިގަދަ ޝޯއެއް މާލޭގައި ދިން މަޝްހޫރު ބޮޑުބެރު ބޭންޑްގެ މި އަހަރުގެ "ހަބޭސް އީދު ޝޯ" ހުޅުމާލޭގައި ބާއްވަން ނިންމައިފި އެވެ.\nޒޭން މާލިކް ޓުއާއެއްގައި އިންޑިއާ އަށް\nހަބޭސްގެ ރޯދަ ހަދިޔާ "މިސްކް" ނެރެފި\nއެއް ބަޔަކު ބުނަނީ ޕްރިޔަންކާ ޗޯޕްޅާ ކައިވެނި ކުރިޔަސް އިންޑިއާ މީހަކާ އޭނާ ކައިވެނި ކުރުން ވަރަށް ދުރު ކަމަށެވެ. ސަބަބަކީ ޕްރިޔަންކާ އަމިއްލަ މަސައްކަތުން ހޯދި "ހައި ޕްރޮފައިލް" ދިރިއުޅުމާ ހުރެ އެވަރުގެ، ދިރިއުޅުމެއް ދަމަހައްޓައި ދެވޭނެ ވަރުގެ ފިރިއަކު އިންޑިއާ އިން ލިބޭނެ ކަމަށް ގަބޫލު ނުކުރެވުމެވެ. އަނެއްކޮޅުން ޕްރިޔަންކާގެ...\n"ރޭސް 3" ގައި އޫލިއާ ކިޔާފައިވާ ލަވައެއް\nފިތުރު އީދުގައި ރިލީޒް ކުރާ، ސަލްމާން ހާންގެ "ރޭސް 3" ގައި، ސަލްމާނާ ލޯބީގެ ގުޅުމެއް އޮންނަ ކަމަށް އަޑު އަރާފައި އޮންނަ ރުމޭނިއާގެ ސެލެބްރިޓީ އޫލިއާ ވަންތޫރުގެ ލަވައެއް ހިމަނައިފި އެވެ.\nޕްރިންސްގެ ދެ އަލްބަމެއް ކުރިއަށް އެބައޮތް\nކުއްލި ގޮތަކަށް 2016 ވަނަ އަހަރު މަރުވި އެމެރިކާގެ މަޝްހޫރު ލަވަކިޔުންތެރިޔާ ޕްރިންސްގެ އަލްބަމެއް އަންނަ ސެޕްޓެމްބަރު މަހު ރިލީޒް ކުރަން ނިންމައިފައި ވަނިކޮށް އޭނާގެ އާ އަލްބަމެއް...\nސެލީންގެ ދަރިފުޅު ވެސް މިއުޒިކުގެ ތެރެއަށް\nހުތުރުކޮށް ލަވަ ކިޔާތީ ކޯޓުން ކުރީ ހުކުމެއް\nއިނގިރޭސި ވިލާތުގެ އަންހެނަކު އޭނާގެ އަމިއްލަ ގޭތެރޭގައި ކިޔާ ލަވަތަކާ ހެދި އަވަށްޓެރިންނަށް އުނދަގޫވެ އެންމެ ފަހުން ކޯޓުން އަދަބު ވެސް ދީފި އެވެ. ލަވަކިޔާ ގޮތާ ހެދި ރުޅިގަދަވެގެން އަވަށްޓެރިން އެއްފަހަރު އެ މީހާ ދަމާހަލާފައި ކޯޓަށް ގެންދިޔަ ކަމަށްވެ އެވެ.\nއައްފާންގެ "ގެނބެންދެން" މިރޭ ރިލީޒްކުރަނީ\nމަޝްހޫރު ލަވަ ކިޔުންތެރިޔާ އަދި މޯލްޑިވިއަން އައިޑޮލްގެ ޖަޖު އިސްމާއިލް އައްފާން ގެ އާ އަލްބަމް "ގެނބެންދެން" މިރޭ ރިލީޒްކުރާނެ އެވެ.\nއޭބީސީން "އެމެރިކަން އައިޑޮލް" ގެ އިތުރު ސީޒަނެއް\nއޭބީސީ ނެޓްވާކުން މިހާރު ގެނެސްދޭ "އެމެރިކަން އައިޑޮލް" ސީޒަން 16 އަށް އާންމުންގެ ފަރާތުން ލިބެމުން އަންނަ ބޮޑު ތަރުހީބާ ގުޅިގެން މި ޝޯގެ އިތުރު ސީޒަނެއް އެ ޗެނެލުން ގެނެސް ދޭ ގޮތަށް ނިންމައިފި އެވެ.


Kaadedhdhoo airport hinganee qavaidhaa ehgothah: Villa Air - vNews.mv\nކާޑެއްދޫ އެއާޕޯޓް ހިންގަނީ ގަވައިދާ އެއްގޮތަށް: ވިލާ އެއާ\n18 January 2017, 20:23\nކާޑެއްދޫ އެއާޕޯޓް ހިންގަމުން ގެންދަނީ ސިވިލް އޭވިއޭޝަން އޮތޯރިޓީގެ ގަވައިދުތަކާއި އެއްގޮތަށް ކަމަށާއި އަދި މާމިގިލީ އެއާޕޯޓް ޑޮމެސްޓިކް އެއާޕޯޓަކަށް ބަދަލުކުރަން ސަރުކާރުގައި އެދިފައިވާނެ ކަމަށް ވިލާ އެއާއިން ބުނެފި އެވެ.\nވިލާ އެއާއިން މިގޮތަށް ބުނެފައި މިވަނީ ވިލާ އެއާ އިން ހިންގަމުން ގެންދިޔަ ކާޑެއްދޫ އެއާޕޯޓް ދައުލަތަށް ނެގުމަށް ނިންމުމާއި ގުޅިގެންނާއި މާމިގިލީގައި ހިންގާ ވިލާ އިންޓަނޭޝަނަލް އެއާޕޯޓް، ޑޮމެސްޓިކް އެއާޕޯޓަކަށް ބަދަލުކުރަން ސަރުކާރުން ނިންމި ކަން މިއަދު ހާމަކުރުމާއި ގުޅިގެންނެވެ.\nވީނިއުސްއަށް މިރޭ ދެއްވި އިންޓަވިއުއެއްގައި ވިލާ އެއާގެ މެނޭޖިން ޑިރެކްޓަރު ރިލްވާން ޝަރީފް ވިދާާޅުވީ ވިލާ އެއާއިން ކާޑެއްދޫ އެއާޕޯޓް ހިންގަމުން ގެންދިޔައީ ސިވިލް އޭވިއޭޝަންގެ ގަވައިދުތަކާއި ހިލާފަށް ކަމަށް ސިވިލް އޮތޯރިޓީން ބުނާނަމަ އެއީ ރަނގަޅު ވާހަކަތަކެއް ނޫން ކަމަށެވެ.\nރިިލްވާން ވިދާޅުވީ ސިވިލް އޭވިއޭޝަނުން އެއާޕޯޓްތަކުގެ އޮޑިޓްތައް އަބަދުވެސް ހަދަމުންދާއިރު އެހެން އެއާޕޯޓް ތަކަށްވެސް އަންގާ އުސޫލުން ކާޑެއްދޫ އެއާޕޯޓްގައި ވެސް ކަމެއް ރަނގަޅު ކުރަން ހުންނަނަމަ އެކަމެއް ރަނގަޅުކުރަން ފުރުސަތު ދެމުންގެންދާ ކަމަށެވެ. އެގޮތުން ސިވިލް އޭވިއޭޝަނުން އަންގާ ކަންކަން އިސްލާހުކޮށް ރަނގަޅު ވެސް ކުރަމުންދާ ކަމަށާއި އަދި ވަކި ވަގުތެއްގެ ތެރޭގައި ކުރަން އަންގާ ކަމެއް އެވަގުތަކަށް ނިންމަން އަބަދުވެސް އިސްކަން ދީފައިވާނެ ކަމަށްވެސް ވިދާޅުވި އެވެ.\nރިލްވާން ވިދާޅުވީ ކާޑެއްދޫ އެއާޕޯޓް ހިންގަން ވިލާ އެއާ އިން ހަވާލުވި އިރު ސަަރުކާރުން ވެސް ބައެއް ކަންކަން ކޮށްދިނުމަށް އެއްބަސްވެފައިވާ ކަމަށެވެ. އެއީ ޑޮމެސްޓިކް ގިނަ އެއާޕޯޓްތަކަކީ ގެއްލުމުގެ ހިންގާ ތަންތަން ކަމަށްވާތީ އެގޮތަށް ގެއްލުންވާ ބައި ހަމަޖައްސަން އެއާޕޯޓް ހިންގާ ކުންފުނިތަކަށް ސަރުކާރުން ރަށެއް ދޭ އުސޫލުން ވިލާ އެއާ އަށް ވެސް ރަށެއް ދޭން އެއްބަސްވެފައިވާ ކަމަށެވެ. ނަމަވެސް މިއަދާ ހަމައަށް ވެސް އެގޮތުން ދޭނެ ރަށަކާއި މެދު ސަރުކާރަށް ގޮތެއް ނިންމިފައި ނުވާތީ ދައުލަތުން ވިލާ އެއާ އަށް ކޮށްދޭން ޖެހޭ ބައެއް ކަންކަން ކުރެވިފައި ނެތް ކަންވެސް ރިލްވާން ވަނީ ފާހަގަކުރައްވާފަ އެވެ.\n"އަޅުގަނޑުމެން މިހާރު ވެސް ކާޑެއްދޫ އެއާޕޯޓް މިހިންގަނީ މިލިއަން ޑޮލަރުގެ ގެއްލުމުގައި. އެކަމަކު ވެސް އެއާޕޯޓް މަރާމާތަށް އަދި ތަރައްގީއަށް މިހާރުވެސް ބޮޑު އިންވެސްޓެއް ކުރެވިއްޖެ. އެއާޕޯޓްގައި ޕަވަ ހައުސްއެއް ގާއިމުކޮށް ސެކިއުރިޓީ ސްކޭން މެޝިން ބެހެއްޓުމުގެ މަސައްކަތްތައް ގާތްގަނޑަކަށް މިވަނީ ނިމުމަކަށް އައިސްފައި. ކާޑެއްދޫ އަކީ ބޮޑު ރަށަކަށް ވާތީ އެރަށާއި އަދި އެއާޕޯޓް ވެސް ވަރަށް ރަނގަޅަށް އަޅުގަނޑުމެން ބަލަހައްޓަމުން ވެސް މިގެންދަނީ،" ރިލްވާން ވިދާޅުވި އެވެ.


SunOnline: Report: Sheesha ge demand bodukuran massthuvaathakehchaaeku!?\nޝީޝާގެ ޑިމާންޑް ބޮޑުކުރުމަށް މަސްތުވާތަކެއްޗާ އެކު!؟\n1 އަހަރު 1 މަސް ކުރިން - 19 މާޗް 2017 18\nނ. އަތޮޅަށް ނިސްބަތްވާ 22 އަހަރުގެ ޒުވާނާ އަލަށް ވަޒީފާއަކަށް ދިޔައީ މިދިޔަ ޑިސެމްބަރު މަހު ރާއްޖޭގެ ފަސް ތަރީގެ ރިސޯޓެއްގެ ވޭޓަރަކަށެވެ. ރިސޯޓުގައި އުޅުމަށް ފަހު މިދިޔަ މަހު އޭނާ އޮފް ޑޭ އަށް މާލެ އަ އެވެ. މާލެ އައިސް ރިސޯޓަށް ދިއުމުގެ ކުރިން ރައްޓެހިންނާ ބައްދަލުކުރުމަށް މާލޭގެ ކެފޭއަކަށް ގޮސް ޝީޝާއެއް ބުއެވެ. ދޭތެރެދޭތެރެއިން ޝީޝާ ބުއި ނަމަވެސް އޭނާ އަކީ ސިނގިރޭޓް ބޮއި އުޅޭ މީހެއް ނޫނެވެ.\n"ބައިވަރު ރައްޓެހިންނާ އެކު ދިޔައީ. ދެން މަ އޯޑަރު ދިނީ ވެސް. މަބުނިން ކޮން ވައްތަރެއްގެ ޝީޝާއެއްހޭ އެންމެ ހިނގަނީ. ބުނީމަ ވޭޓަރު ބުނި ނަމެއް. މަ ނެތް ހަނދާނެއް. ދެން އޭތި ގެނައީ. ގެނެސް ބުނީ، މާގަދަޔަކަށް ނުދަމަން،" އެޒުވާނާ ބުންޏެވެ.\nއޭނާ ބުނި ގޮތުގައި އެ ޝީޝާ ގެނެސް ބެހެއްޓީ އޭނާ ކައިރީގަ އެވެ. އެހެން ރައްޓެއްސަކު ޝީޝާގައި އަތެއް ނުލަ އެވެ. އޭގެ އަނެއް ދުވަހު އޭނާ ރިސޯޓަށް ދިޔަ އެވެ.\n"ރިސޯޓަށް ގޮސް ޖެހޭ ޔޫރިން ދޭން. ދެން މަ ކުލިނިކަށް ގޮސް ޔޫރިން ދީފިން. ރޫމްގައި ހުއްޓާ ގުޅާފައި ބުނި އަލުން އަންނާށޭ ޔޫރިންދޭން. ދެން މަ ގޮސްފިން، ގޮސްދީފިން މަނުވިސްނަން އެއްވެސް ކަމަކާ. ދިނީމާ ބުނެފި ޕޮޒިޓިވްއޭ. މަބުނެފިން ނުކުރާނެމޭ ގަބޫލެއް، އަލުން ކުރާށޭ. ބުނީމަ ބުނީ އެޗްއާރުން އައީމަޔޯ ދެން ކުރެވޭނީ. ދެން އެޗްއާރު މީހަކު އައިސް އަނެއްކާ ޓެސްޓްކޮށްފިން، ކުރިއިރު ހަމަ ޕޮޒިޓިވް،" އެޒުވާނާ ކިޔައިދިނެވެ.\nއޭނާ ޕޮޒިޓިވްވެފައި ވަނީ، އާންމުކޮށް ހަކަތަ އިތުރުކުރުމަށާއި ޖިންސީ އެދުންވެރިކަން އިތުރު ކުރުމަށް ބޭނުންކުރާ ނުރައްކާތެރި ޑުރަގަކަށެވެ.\nއެ ޑުރަގަށް އެ ޒުވާނާ ޕޮޒިޓިވް ވުމުން އޭނާގެ ޕްރޮބޭޝަން ހަމަވި ދުވަސްކަމުގައިވާ މިމަހުގެ 12 ވަނަ ދުވަހު ރިސޯޓުގެ ވަޒީފާ އިން ވަނީ ވަކިކޮށްފަ އެވެ.\nއޭނާ ބުނާ ގޮތުގައި ޝީޝާ ބުއިން ފިޔަވައި އޭނާ މަސްތުވާތަކެއްޗަށް ޕޮޒިޓްވެދާނެ ފަދަ އެއްވެސް ކަމެއް ނުކުރެ އެވެ.\n"މަމީ ދުވަހަކު ވެސް އެކަހަލަ ކަމެއް ކުރި މީހެއްނޫން. ވަރަށް ޔަގީން އެޝީޝާ އިން ލިބުނު ލަނޑެއްކަން އެއީ،" އެޒުވާނާ ބުންޏެވެ.\nޝީޝާއަށް ޒުވާނުން ދެވިހިފާފައި\nޝީޝާ މިއަދުވެފައި މިވަނީ ޒުވާނުންގެ ތެރޭގައި ވަރަށް މަގުބޫލް އިސްތިއުމާލަކަށެވެ. ހާއްސަކޮށް ޖިންސުއްލަތީފުންގެ ތެރޭގަ އެވެ. އެކަން ފެޝަނަކަށްވެ ދުވަހުން ދުވަހަށް އެކަން އިތުރުވަމުންދާއިރު އޭގެ ނުރައްކާ މިވަނީ ވަރަށް ބޮޑުވެފަ އެވެ.\n"އެއީ ހިނގާކަމެއް. މައުލޫމާތު ލިބިފައިބަހުރި ހޭޝްއޮއިލް [މަސްތުވުމަށް ބޭނުންކުރާތެޔޮ] އަޅައިގެން ބޯކަމަށް. އެކަން ކުރަން ވަރަށް ފަސޭހަ އެމީހުންނަށް. ޝީޝާ މިހަދަނީ ދުންފަތްގަނޑަކަށް ފުލެވާ އަޅައިގެން. އެއަށް ތެޔޮ އެއްކުރަން ފަސޭހަވީމަ އެހެން ހަދައިގެން ބޮއެ އުޅެނީ،" ފުލުހުންގެ ޑުރަގް އިންވެސްޓިގޭޓިވް އޮފިސަރަކު އެކަން ހިނގާކަން ކަށަވަރު ކޮށްދެމުން ބުންޏެވެ.\nޝީޝާގެ ވިޔަފާރި ކުރާ ގިނަ ކެފޭތައް ވެސް ހުރީ އެކަމަށް މަގުފަހިވާ ގޮތަށެވެ. އެތަންތަން ނައިޓް ކުލަބުތަކުގެ ޑިޒައިނަށް ޑިޒައިންކޮށްފައިވާ އިރު އިންތިހާއަށް އަނދިރި އެވެ. ސޯފާތަކުގެ މަތީގައި ގްރޫޕު ގްރޫޕަށް ތިބެ ޝީޝާ ބުއިން އާންމުއިރު އެއީ ގިނަ ބަޔަކު އެއްފަހަރާ މަސްތުވުމަށް އޮތް ބޮޑު ފުރުސަތަކަށް ވަނީވެފަ އެވެ.\nމަސްތުވާތަކެއްޗަށް ޕޮޒިޓިވްވުމުން އޭނާ މަސްތުވާތަކެތި ބޭނުންކުރި ކަމަށް އެއްބަސްވެއްޖެ ނަމަ އިންޑިކޭޓިވް އެސެސްމަންޓްއަކަށް ފަހު ޑުރަގް ކޯޓުން ފަރުވާއަށް ހުކުމް ކުރެ އެވެ. އެއްބަސްނުވެއްޖަ ނަމަ ތިން އަހަރުގެ ޖަލު ހުކުމެއް އާދެ އެވެ.\nޝީޝާގެ ވިޔަފާރީގެ ވާދައަށް މަސްތުވާތަކެތި!\nމީގެ ކުރިން 60 ރުފިޔާ އަށް ވިއްކި ޝީޝާއެއްގެ އަގު 200 ރުފިޔާ އިން މައްޗަށް އަރައިގެންގޮސް އެތައް ޒުވާނުންނެއް އެމަޅީގައި ޖެހިފައިވާ އިރު އެ ވިޔަފާރިއަކީ ވަރަށް ފުޅާދާއިރާއެއްގައި ކުރާ ވިޔަފާރިއެކެވެ. އެއް ކެފޭ އަނެއް ކެފޭގެ ވާދަވެރިކަން ވަރަށް ބޮޑެވެ.\nސިއްހީ ދާއިރާގައި ހަރަކާތްތެރިވާ އިސް އޮފިޝަލަކު ވިދާޅުވި ގޮތުގައި ވާދަވެރިކަމުގެ ތެރެއިން، މީހުން ގިނައިން ގެނައުމަށް މަސްތުވާތެކެއްޗާ އެކު ޝީޝާ ވިއްކުމަކީ ކޮށްފާނެ ކަމެއްކަމަށް ކުރިން ވެސް ވަނީ ބެލެވިފަ އެވެ. ޒުވާނުން އެކަމަށް ހުންނަ އާދަޔާ ހިލާފް ފޯރިއަކީ އޭގެ ސަބަބެއްކަމަށް އޭނާ ތުހުމަތުކުރެ އެވެ.\n"ކުރިން ވެސް އަޅުގަނޑުމެން އެވާހަކަ ދެއްކިން. އެކަމަށް ޝައްކުކުރެވޭ، ބައެއް ތަންތަނަށް ޝީޝާ ބޯންގޮސް މޭޒެއް ހުސްވަންދެން ބޭރުގައި އެބަތިބޭ މަޑުކޮށްގެން. މާލޭގައި އެހެން ކެފޭތައް ހުންނައިރު އެހެން ތިބޭއިރު އޭގައި ސަބަބެއް އެބަވޭ ދެއްތޯ،" އިސް އޮފިޝަލް ވިދާޅުވި އެވެ.\nމީގެކުރިން ބައެއް ކެފޭތަކުގައި މަސްތުވުމަށް ތިއްބާ ފުލުހުން ގޮސް އެތަނުގެ މުވައްޒަފުންނާ އެކު ހައްޔަރުކޮށްފައި އެބަހުއްޓެވެ. ފުލުހުންގެ އޮފިޝަލަކު ވިދާޅުވީ ޝީޝާގެ ޑިމާންޑް އިތުރުކޮށް ވިޔަފާރި ކުރުމަށް މަސްތުވާތަކެތި އަޅައިގެން ޝީޝާ ވިއްކުމަކީ ކޮށްފާނެ ކަމަށް ބެލެވޭ ކަމެއް ކަމަށެވެ.\n"މައުލޫމާތު ލިބިފައި އެބަހުރި ބައެއް ވޭޓަރުން އެކަން [މަސްތުވާތަކެތި އަޅައިގެން ޝީޝާ ވިއްކުން] ކުރާކަމަށް. ބަލަމުން ދަނީ،" ފުލުހުންގެ އޮފިޝަލް ވިދާޅުވި އެވެ.\nޝީޝާގެ ވިޔަފާރި ކުރާ ފަރާތްތަކުން އެކަން ދޮގުކުރެ އެވެ. އެފަދަ ކަމެއް ކުރާކަން އެނގޭ ނަމަ ފިޔަވަޅު އަޅައި އެކަސްޓަމަރުން ކެފޭއިން ނެރޭ ކަމަށް ބައެއް ކެފޭތަކުން ބުނެ އެވެ.\nއެފަދަ ވިޔަފާރިތައް ހުއްޓުވަނީ!\nއިކޮނޮމިކް މިނިސްޓްރީގެ ރަޖިސްޓާ އޮފް ކޮމްޕެނީސް މަރިޔަމް ވިސާމް ވިދާޅުވި ގޮތުގައި ކެފޭ އަދި ރެސްޓޯރެންޓްތައް ހިންގާއިރު އެކަށީގެންވާ ވަރަށް އަލި ހުންނަން ޖެހެ އެވެ. މަސްތުވުން ނުވަތަ ގާނޫނު ހުއްދަ ނުކުރާ ކަންކަމަށް ފުރުސަތުދޭ ނަމަ އެ ވިޔަފާރިއެއްގެ ހުއްދަ ބާތިލުކުރާނެ ކަމަށް ވިސާމް ވިދާޅުވި އެވެ.\n"ކެފޭތައް އަނދިރިކޮށްފައި އޮތުން އެއީ ރަނގަޅު ގޮތެއް ނޫން. މަސްތުވާތަކެތި އުޅެންޏާ ސުވާލުކޮށް ފިޔަވަޅު އަޅާނެ. ހުއްދަ ބާތިލްކުރާނެ،" ވިސާމް ވިދާޅުވި އެވެ.\nފުލުހުން އަންގާ އެފަދަ ކަންކަން ބަލައި އެވިޔަފާރިތަކާއި މިހާރު ވެސް ފިޔަވަޅު އަޅަމުންދާ އިރު ކުރިއަށް އޮތްތަނުގައި މޮނީޓާކޮށް ބަލާނެ ކަމަށް ވެސް ވިސާމް ވިދާޅުވި އެވެ.\nއިންތިހާއަށް ނުރައްކާތެރި އެއްޗެއް\nމަސްތުވާތަކެއްޗަކީ ދެދުނިޔޭގައި ވެސް އެމީހެއްގެ ހަލާކުކަން ދިރާސާތަކުން ދައްކަ އެވެ. އެއަށް ދެވިފައި އެއާ ނުލައި ނޫޅެވޭވަރުވަނީ އެވެ. ހަށިގަނޑުގެ ފިނި ހޫނުމިނަށް ބަދަލުއައިސް ލިވާ ކިޑްނީ ހިތް މަސައްކަތް ހުއްޓުން އެއީ އާންމު މައްސަލަތަކެވެ. ހަމައެއާ އެކު ލިބޭ ދަރިން އައިބުވުމާއި މީހާ ބަލިކަށިވުމަކީ އޭގެ ނުރައްކާ އަސަރެވެ.\nހޫކަށް ނުވަތަ ޝީޝާ އަކީ ސިނގިރޭޓާ އެއްފަދައިގައިން ދެވި ހިފާ އެއްޗެކެވެ. ގިނަ ބަޔަކު ދެކޭ ގޮތުގައި ޝީޝާ އަކީ ސިނގިރޭޓް ބޭނުން ކުރުމަށް ވުރެ ގެއްލުން ކުޑަ ކަމެކެވެ. ނަމަވެސް އެއީ ކުށްހީއެކެވެ.\nއެމެރިކާގެ ސެންޓާ ފޮ ޑިސީޒް ކޮންޓްރޯލް އެންޑް ޕްރިވެންޝަނުން( ސީޑީސީ) ބުނެފައި ވަނީ ސިނގިރޭޓް ދުމުގައި ހިމެނޭ ގިނަ ވިހަ މާއްދާތަކެއް ޝީޝާގައި ވެސް ހިމެނޭ ކަމަށެވެ. އެގޮތުން ޝީޝާގެ ސަބަބުން ފުއްޕާމޭގެ ކެންސަރާއި ނޭވާ ލުމުގެ ނިޒާމަށް އެކި ކަހަލަ ބަލިތައް ޖެހުމާއި މާބަނޑު އަންހެން މީހާ އަށާއި ދަރިފުޅަށް ގެއްލުން ލިބުން ހިމެނެ އެވެ.\nސިނގިރޭޓާ ހިލާފަށް ޝީޝާ ބޯ މީހުންނަށް ވިހައިގެ ނުރައްކާ ބޮޑު ކަމަށް ސީޑީސީ އިން ވަނީ ބުނެފަ އެވެ. ސިނގިރޭޓާ ހިލާފަށް ޝީޝާއަކީ ދިގު ވަގުތަކަށް އެއްފަހަރާ ބޭނުން ކުރާ އެއްޗެކެވެ. އެހެން ކަމުން ގިނަ ވަގުތެއްގައި އެ ބޭނުން ކުރުމަކީ ދުވަސްތަކެއް ވަންދެއް ސިނގިރޭޓް ބުއިމުންވާ ވަރުގެ ގެއްލުވާ ކަމެކެވެ.\nޝީޝާގައި ބޭނުން ކުރާ ޗާކޯލްގެ ސަބަބުން ދުންފަތް ހޫނު ވެގެން ދާނެ އެވެ. އެހެން ކަމުން އެ ދޭތި އެއްވުމުގެ ސަބަބުން މަތީ އަދަދަކަށް ކާބޮން މޮނޮކްސައިޑް އާއި ދަގަނޑު އަދި ކެންސަރު ޖެހޭ ފަދަ ވިހަތައް އިންސާނާގެ ހަށިގަނޑަށް ދާނެ އެވެ.\nއެއް ގަޑިއިރުގެ ޝީޝާ ސެޝަނެއްގައި ގާތްގަނޑަކަށް 200 ފަހަރު ދަމާލެވޭނެ އެވެ. ނަމަވެސް އެވަރެޖްކޮށް ސިނިގިރޭޓެއްގައި ދަމާލެވޭނީ 20 ފަހަރު އެވެ. އެހެންކަމުން ސިނގިރޭޓަކަށް ވުރެ ގެއްލުން ބޮޑުކަމަށް ފެނެ އެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ)ގެ ޑެޕިއުޓީ ޑައިރެކްޓަރު ހަސަން މުހައްމަދު ވިދާޅުވި ގޮތުގައި ސިނގިރޭޓާއި ޝީޝާ އަކީ މަސްތުވުމަށް މަގުފަހިކުރުވާ ދެ އިސްތިއުމާލް ކަމަށްވާ އިރު ޝީޝާ ރާއްޖޭގައި ވަރަށް ބޮޑަށް ޕުރޮމޯޓްކުރާކަން ފާހަގަވެފައިވާ ކަމަށެވެ.\nކޮންމެ އަކަސް އޮޅުވާލުމެއްގެ ތެރެއިން އަނެއްކާ ވެސް މިވަނީ ޒުވާނުން މަޅިއެއްގައި ޖައްސާފަ އެވެ. އެމަޅީގައި ޖެހި ޒުވާނަކު އެވަނީ ބޭއިހްތިޔާރުގައި މަސްތުވެ ވަޒީފާ ގެއްލިފަ އެވެ. ޝީޝާ ބުއިން ފެޝަނަކަށްވެފައިވާ އިރު އެ އިސްތިއުމާލް ކުރާ ފަރާތްތަކުން އިތުރަށް ވިސްނަން ޖެހެ އެވެ. ދުންފަތުގެ އިސްތިއުމާލްކަމަށްހީކޮށް މަސްތުވެވެވޭ ނަމަ އަދި ގެއްލުންމާބޮޑެވެ. ކަމާ ބެހޭ އިދާރާތައް ހޭލާށެވެ. ޒުވާން ޖީލެއް ނެތިދަނީ އެވެ.\nމަސްތުވާތަކެތި ޝީޝާ ދުންފަތް ސާއިލްގެ މުޖުތަމަޢު


ކުލަބް މޯލްޑިވްސް ކަޕް: ޕޮލިސް ކުލަބު ކުޅުނު ދެވަނަ މެޗު ކާމިޔާބުކޮށް ގްރޫޕްގެ އެއްވަނަ މަގާމުގައި ހަމަޖެހިލައިފި\nއާދިއްތަ ،28 ނޮވެމްބަރ 2021 / 10:43\nކުލަބު މޯލްޑިވްސް ކަޕްގައި ރޭ ޓްރޭޑް ކުލަބުގެ މައްޗަށް ފަހަތުން އަރައި ކުރިހޯދައި ގްރޫޕް ބީގެ އެއްވަނަ މަގާމުގައި ޕޮލިސް ކުލަބު ހަމަޖެހިލައިފިއެވެ.\nރެހެންދި ފުޓްސަލް ދަނޑުގައި ރޭ ކުޅުނު މެޗު ޕޮލިސް ކުލަބުން ކާމިޔާބުކުރީ 4-2 ންނެވެ. މެޗުގައި ފުރަތަމަ ލަނޑު ޖަހައި ލީޑު ނެގީ ޓްރޭޑް ކުލަބުންނެވެ. އެކުލަބަށް ފުރަތަމަ ލަނޑު ޖަހައިދިނީ ސައިފާން އަޙްމަދު މަނިކުއެވެ. އަދި ޓްރޭޑް ކުލަބުން މިމެޗުގައި ލީޑު ފުޅާކުރީ މެޗުގެ 21 ވަނަ މިނިޓްގައި ޖުމައިލް ޖަމީލް ކާމިޔާބުކުރި ލަނޑުންނެވެ.\nމެޗުގެ ފުރަތަމަ ހާފު ޓްރޭޑް ކުލަބުން ކުރީގައި އޮވެ ނިންމާލިނަމަވެސް ދެވަނަ ހާފު ފެށިގެން ގިނަ އިރުތަކެއް ނުވެ ޕޮލިސް ކުލަބުގެ އަލީ ރިޝްވާން އަޙްމަދު ވަނީ ލަނޑެއް ކާމިޔާބުކޮށްދީ ޕޮލިސް ކުލަބަށް ފަރަގު ކުޑަކޮށްދީފައެވެ. އަދި މެޗުގެ 27 ވަނަ މިނިޓްގައި އަލީ ރިޝްވާންގެ ދެވަނަ ލަނޑުން ޕޮލިސް ކުލަބުން މެޗުގެ ނަތީޖާ ހަމަހަމަކުރިއެވެ. މިލަނޑު ކާމިޔާބުކުރިތާ މިނެޓެއް ފަހުން މުޙައްމަދު ޝިފާން ކާމިޔާބުކޮށްދިން ލަނޑުން ޕޮލިސް ކުލަބުން މެޗުގައި ފުރަތަމަ ފަހަރަށް ލީޑު ނެގިއެވެ. އަދި މެޗުގެ 33 ވަނަ މިނިޓްގައި މުޙައްމަދު ޝިފާން ވަނީ ލަނޑެއް ކާމިޔާބުކޮށްދީ ޕޮލިސް ކުލަބަށް ލީޑު ފުޅާކޮށްދީފައެވެ. މިމެޗުގެ މޮޅު ކުޅުންތެރިޔާގެ މަގާމަށް ހޮވުނީ ޕޮލިސް ކުލަބު އަލީ ރިޝްވާން އަޙްމަދުއެވެ.\nރޭގެ މޮޅާއެކު ގްރޫޕް ބީގައި ޕޮލިސް ކުލަބުން ވަނީ ކުޅުނު ދެމެޗުވެސް ކާމިޔާބުކޮށް6ޕޮއިންޓާއެކު ގްރޫޕްގެ އެއްވަނާގައެވެ. ދެވަނަ މަގާމުގައި ކުޅުނު ދެމެޗުން3ޕޮއިންޓާއެކު ޓްރޭޑް ކުލަބު އޮތްއިރު، ދެން ގުރޫޕުގައި ހިމެނޭ ހުޅުމާލެ ހޮސްޕިޓަލް ރެކްރިއޭޝަން ކުލަބާއި ޓީމް އެލައިޑަށް ޕޮއިންޓެއް ނުލިބެއެވެ.\nކުލަބް މޯލްޑިވްސް ކަޕްގައި ޕޮލިސް ކުލަބު ވާދަކުރާ ތިން ވަނަ މެޗުގައި ޑިސެމްބަރު4ވަނަ ދުވަހުގެ ހަވީރު 17:00 ގައި ނުކުންނާނީ ހުޅުމާލެ ހޮސްޕިޓަލް ރެކްރިއޭޝަން ކުލަބާ ދެކޮޅަށެވެ.\nކުލަބު މޯލްޑިވްސް 18/30 ވުމެންސް ފުޓްސަލް ފިއެސްޓާގައި އިއްޔެ ހަވީރު ޕޮލިސް ކުލަބާއި ދިވެހި ސިފައިންގެ ކުލަބު ވާދަކުރި މެޗުން ޕޮލިސް ކުލަބު ވަނީ ބަލިވެފައެވެ. މިމެޗު ދިވެހި ސިފައިންގެ ކުލަބުން ކާމިޔާބުކުރީ 1-0 ގެ ނަތީޖާއަކުންނެވެ. މިމެޗުގެ މޮޅު ކުޅުންތެރިޔާގެ މަގާމަށް ހޮވުނީ ޕޮލިސް ކުލަބު ފާތިމަތު ތީބާއެވެ.\n18/30 ވުމެންސް ފުޓްސަލް ފިއެސްޓާގައި ޕޮލިސް ކުލަބު ހިމެނޭ ގުރޫޕްގައި ކުޅުނު ތިން މެޗުވެސް ކާމިޔާބުކޮށް9ޕޮއިންޓާއެކު އެއްވަނަ މަގާމުގައި ދިވެހި ސިފައިންގެ ކުލަބު އޮތްއިރު، ކުޅުނު ތިން މެޗުން ލިބުނު3ޕޮއިންޓާއެކު ދެވަނަ މަގާމުގައި އޮތީ ޕޮލިސް ކުލަބެވެ. މި ގްރޫޕުގައި ދެން ހިމެނޭ ޓްރޭޑް ކުލަބަށް ޕޮއިންޓެއް ނުލިބެއެވެ.\nވުމެން ފުޓްސަލް ފިއެސްޓާގައި ޕޮލިސް ކުލަބު ކުޅޭ ތިން ވަނަ މެޗުގައި ޑިސެމްބަރު5ވަނަ ދުވަހު ނުކުންނާނީ ޓްރޭޑް ކުލަބާ ދެކޮޅަށެވެ.


Aa guide line aai eku league alun feshigen dhaane: Bassam\nއާ ގައިޑްލައިނާއިއެކު ލީގު ވަރަށް އަވަހަށް ފެށިގެންދާނެ: ބައްސާމް\nދިވެހި ޕްރިމިއަރ ލީގުގެ ޓީމްތަކުގެ ފަރިތަކުރުންތައް އާ ގައިޑްލައިނާއެކު ވަރަށް އަވަހަށް ފެށުމުގެ ހުއްދަ ލިބޭނެ ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވެއްޖެއެވެ.\nއެފްއޭއެމްގެ ރައީސް ބައްސާމް ކުރެއްވި ޓްވީޓެއްގައި ވިދާޅުވީ ރައީސް އިބްރާހިމް މުހައްމަދު ސޯލިހު އާއި ހެލްތު މިނިސްޓަރު އަހުމަދު ނަސީމް އަދި އެޗްޕީއޭގެ އިސް މެމްބަރުންނާ އެކު މިއަދު ބޭއްވުނު މަޝްވަރާތަކުގައި ފުޓްބޯޅަ އަލުން ފަށަން ކުރާ މަސައްކަތައް ވަރަށް އުއްމީދީ ޖަވާބުތަކެއް ލިބިފައިވާ ކަމަށެވެ.\nHad very promising meetings with HEP @ibusolih and later with Min @KerafaNaseem along with heads of @HPA_MV today.\nIn Sha Allah, soon the clubs would be able to resume trainings under the new guidelines. #stayhealthy #staysafe\n— Bassam Adeel Jaleel (@bassam_jaleeI) February 22, 2021\nމާލޭގައި ކޯވިޑް ކޭސްތައް އިތުރުވުމާއި ގުޅިގެން މިމަހުގެ 02ވަނަ ދުވަހު އެޗްޕީއޭއިންވަނީ އެކަނި ކުރެވޭ ކަސްތަރު ނޫން އެހެން ހުރިހާ ކުޅިވަރެއް ކުޅުން މާނާކޮށްފައެވެ. އަދި ޓީމުތަކުން ފަރިތަކުރުންތައްވެސް ކުރިއަށް ގެންދިއުންވަނީ މަނާކޮށްފައެވެ.\nލީގު ހުއްޓާލާފައިވާ މުއްދަތުގައި ކްލަބްތަކާއި ކުޅުންތެރިންނަށް ލިބޭ ގެއްލުންތައް އިންތިހާ އަށް ބޮޑުވަމުންދާތީ ފުރަތަމަ ޑިވިޝަނުގެ ކްލަބްތަކުގެ އިސް ފަރާތްތަކުން ވަނީ ރައީސްއާ ބައްދަލުކޮށްފަ އެވެ. އެ ބައްދަލުވުމުގައި ރައީސް ވަނީ ކްލަބްތަކުގެ ކަންބޮޑުވުންތަކަށް ހައްލެއް ހޯދައިދޭން ކަމާބެހޭ ފަރާތްތަކާ މަޝްވަރާކުރައްވާނެ ކަމަށް ވިދާޅުވެފަ އެވެ.\nލީގު ހުއްޓާލާފައިވާއިރު، ލީގުގެ ފުރަތަމަ ބުރުގެ ކުޅުން ނިމި، ދެވަނަ ބުރުގެ6މެޗެއްވަނީ ކުޅެފައެވެ. ލީގު އަލުން ފެށުމުގެ ގޮތުން ފުރަތަމަ ޑިވިޝަންގެ ކުލަބްތަކުގެ ކުޅުންތެރިންނާއި އޮފިޝަލުންވަނީ ކޮވިޑް ވެކްސިންގެ ފުރަތަމަ ޑޯޒު ފުރިހަމަ ކޮށްފައެވެ.


ރާއްޖޭގައި ތިބެގެން ފުރަތަމަ ޑިގްރީއާ ހަމައަށް ހިލޭ ކިޔެވުމުގެ ފުރުޞަތު ހުޅުވާލުން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އިފްތިތާޙްކޮށްދެއްވައިފިއެވެ. އެމަނިކުފާނު މިކަން އިފްތިތާޙްކޮށްދެއްވީ މިއަދު ހެނދުނު ދިވެހިރާއްޖޭގެ ޤައުމީ ޔުނިވަރސިޓީގައި މިކަމަށްޓަކައި ބޭއްވެވި ރަސްމިއްޔާތެއްގައެވެ.\nމި ރަސްމިއްޔާތުގައި ވާހަކަފުޅުދައްކަވަމުން ރައީސުލްޖުމްހޫރިއްޔާ ވިދާޅުވިގޮތުގައި ސަރުކާރުގެ ދެ ޔުނިވަރސިޓީގައި ފުރަތަމަ ޑިގްރީއަށް ހިންގާ ހުރިހާ ކޯސްތަކެއްގައި، މުޅިން ހިލޭ ކިޔެވުމުގެ އިންތިޒާމު، މިއަދުން ފެށިގެން ހަމަޖެހިގެންދާނެކަމަށެވެ. އަދި އަމިއްލަ ކޮލެޖްތަކުން ހިންގާ ޑިގްރީ ޕްރޮގްރާމްތަކުގެ ކޯސް ފީގެ ވަރަށް މަތީ އިންސައްތައެއްވެސް ދައުލަތުން ދައްކައިދޭނެކަމުގައި ރައީސުލްޖުމްހޫރިއްޔާ ވިދާޅުވިއެވެ.\nAdvertisement މި ސްކީމްގެ ދަށުން ރާއްޖޭގައި ކިޔަވައިދޭ ބޭރުގެ ޔުނިވަރސިޓީތަކުގެ ޕްރޮގްރާމްތަކުގެ ތެރެއިން، އެ ޕްރޮގްރާމެއްގެ ބޮޑުބައި ރާއްޖޭގައި ކިޔަވައިދޭ ނަމަ، ރާއްޖޭގައި ކިޔަވާ ބައިގެ ކޯސް ފީ ވެސް، މި އުޞޫލާ އެއްގޮތަށް ސަރުކާރުން ހަމަޖައްސައިދޭނެކަމުގައި ރައީސުލްޖުމްހޫރިއްޔާ ވަނީ ވިދާޅުވެފައެވެ.\nމިރަސްމިއްޔާތުގައި އެމަނިކުފާނު އިތުރަށް ދެއްކެވި ވާހަކަފުޅުގައި ސަރުކާރުގެ ދެ ޔުނިވަރސިޓީ އާއި އަމިއްލަ ކޮލެޖްތަކުގައި، މިހާރުވެސް 8،000 އަށް ވުރެ ގިނަ ދަރިވަރުން، ފުރަތަމަ ޑިގްރީއަށް ކިޔަވަމުން ދާކަމުގައެވެ އެގޮތުން ހިލޭ ކިޔެވުމަށް މިއަދު މި ހުޅުވައިލި ފުރުޞަތާއެކު، މި ޢަދަދު 9،000 އާއި 10،000އާ ދެމެދުގެ ޢަދަދަކަށް އިތުރުވާނެ ކަމަށް އަންދާޒާ ކުރެވޭކަމުގައި ރައީސުލްޖުމްހޫރިއްޔާ ވިދާޅުވިއެވެ.\nމީގެ އިތުރުންވެސް ރާއްޖެއިން ބޭރުގައި ކިޔަވާ ދަރިވަރުންނަށް ވެސް މިހާރު ވަރަށް ބޮޑެތި ލުއިތަކެއް ހަމަޖައްސަވައިދެއްވާފައިވާކަން ރައީސުލްޖުމްހޫރިއްޔާ ފާހަގަކުރެއްވިއެވެ. އޭގެތެރޭގައި އެ ދަރިވަރުން ނަގާފައިވާ ސްޓޫޑެންޓް ލޯނުގެ އިންޓްރެސްޓް، ތިނެއް އިންސައްތައަށް ކުޑަކޮށް، ލޯނު ދައްކަންޖެހޭ މުއްދަތު 25 އިންސައްތައަށް އިތުރުކޮށްދީފައިވާކަމުގައި ރައީސުލްޖުމްހޫރިއްޔާ ހާމަކުރެއްވިއެވެ.\nމި ރަސްމިއްޔާތުގައި އިތުރަށް ވާހަކަފުޅުދައްކަވަމުން ރައީސުލްޖުމްހޫރިއްޔާ ވަނީ ފުރަތަމަ ޑިގްރީ ޙާޞިލްކުރަން ބޭނުންވެ، އެކަން ނުފެށި ތިބި ދިވެހި ޒުވާނުންނަށް މި އަގުބޮޑު ފުރުޞަތުގެ ބޭނުން އެންމެ އެދެވޭ ގޮތުގައި ހިފައި، ޤައުމީ ތަރައްޤީގެ ބައިވެރިއަކަށްވުމަށް، ދިވެހި ހުރިހާ ޒުވާނުންނަށް ގޮވައިލައްވައިފައެވެ.


Joker2gai Harley Quinn ge role kulhenee Lady Gaga | Mihaaru\n"ޖޯކާ 2"ގައި ހާލީ ކުއިންގެ ރޯލު ކުޅެނީ ލޭޑީ ގާގާ\nމަޝްހޫރު ލަވަކިޔުންތެރިޔާ އަދި އެކްޓްރެސް ލޭޑީ ގާގާ: ޖޯކާގެ ދެވަނަ ބައިގައި ހާލީ ކުއިންގެ ރޯލުން އޭނާ ފެންނާނެ.\n15 ޖޫން 2022 - 07:08\nޑީސީގެ މަޝްހޫރު ވިލަން "ޖޯކާ"ގެ ކެރެކްޓާ އަށް ބިނާކޮށް އުފެއްދި ސައިކޮލޮޖިކަލް ތުރިލާ ފިލްމުގެ ދެވަނަ ބައިގެ ރޯލެއް މަޝްހޫރު ލަވަކިޔުންތެރިޔާ އަދި އެކްޓްރެސް ލޭޑީ ގާގާ އަށް ދީފި އެވެ.\nޖޯކާގެ ދެވަނަ ބައިގެ މަސައްކަތް ފަށާފައިވާ ކަމަށް އެ ފިލްމުގެ ޑައިރެކްޓަރު ޓޮޑް ފިލިޕްސް އިއުލާނުކޮށްފައި ވަނީ މިދިޔަ ހަފުތާގަ އެވެ. އަދި އެ ފިލްމުގައި ވާކީން ފީނިކްސް، ޖޯކާގެ ރޯލުން އަލުން ފެންނާނެ ކަމަށް ވެސް ފިލިޕްސް ބުންޏެވެ.\nފިލްމުގެ ދެވަނަ ބަޔަށް ލޭޑީ ގާގާ ކާސްޓްކޮށްފައި ވަނީ "ހާލީ ކުއިން"ގެ ރޯލު ކުޅުމަށެވެ. ހާލީ ކުއިން އަކީ ޖޯކާގެ ލޯބިވެރިޔާ އެވެ.\nA new DC star is born... https://t.co/adop01Q1hV pic.twitter.com/5D6qYT4aRQ\n"ފޮލީ އަ ޑޫ"ގެ ނަން ދީފައިވާ ޖޯކާގެ ސީކުއެލްއާ ގުޅޭ އިތުރު މައުލޫމާތުތައް ވެސް އަންނަނީ ޓޮޑް އާންމުކުރަމުންނެވެ. ވަކި ގޮތެއް ނިންމާފައި ނުވިޔަސް، ކުރިއަށް އޮތް ފިލްމަކީ މިއުޒިކަލް ފިލްމަކަށް ވުން އެކަށީގެންވާ ކަމަށް ޓޮޑް ވަނީ އިޝާރާތްކޮށްފައިވެ އެވެ.\nމިއީ 2019 ވަނަ އަހަރު ނެރުނު "ޖޯކާ" އަށް ވުރެ މުޅިން ތަފާތު މިސްރާބެކެވެ. އެއާ އެކު، ފޭނުންގެ މެދުގައި ވަނީ ހިޔާލު ތަފާތުވުންތަކެއް ވެސް އުފެދިފަ އެވެ. އެއްބައި މީހުންނަށް އެ މިސްރާބު އެއްގޮތަކަށް ވެސް ކަމަކުނުދެ އެވެ.\nހޮލީވުޑް ލޭޑީ ގާގާ


Hiyaa Flat Thakuge Aabaadhee 5,000 Ah, Ei Haahehaa Aailaa - Vaguthu\n6 މަސް ކުރިން ( ނޮވެމްބަރު 25, 2021 )\nހިޔާ ޓަވަރެއްގެ ފްލެޓްތަކެއް ފޮޓޯ: ވަގުތު\nހުޅުމާލެ ދެވަނަ ފިޔަވަހީގައި އިމާރާތްކޮށްފައިވާ ފްލެޓުތަކުގައި މިހާރު ހާހެއްހާ އާއިލާ ދިރިއުޅެމުންދާ ކަމަށް އެޗްޑީސީން މިއަދު ބުނެފިއެވެ.\nއެޗްޑީސީގެ މީޑިއާ އޮފިޝަލަކު "ވަގުތަށް" މިއަދު ވިދާޅުވީ ހިޔާ ފްލެޓުތަކަށް ބަދަލުވި މީހުންގެ އަދަދު މިހާރު 5،000 އަށް އަރާނެ ކަމަށެވެ. މިއިން ކޮންމެ އާއިލާއެއްގައި އެވްރެޖްކޮށް ފަސް މީހުން އުޅޭނެ ކަމަށް ވެސް މީޑިއާ އޮފިޝަލް ވިދާޅުވިއެވެ.\nއޮފިޝަލް ވިދާޅުވީ ފްލެޓުތަކުގައި ދިރިއުޅޭ މީހުންގެ އަސްލު އަދަދު ދެނެގަތުމަށް ސާވޭއެއް ކުރަން ނިންމާފައިވާ ކަމަށެވެ.\nމި އަދަދުތަކާ އެކު، ހުޅުމާލޭގައި ދިރިއުޅޭ މީހުންގެ އާބާދީ އުޅޭނެ ކަމަށް ބެލެވެނީ 70،000 އާއި 80،000 އާ ދެމެދުގެ އަދަދެއްގައެވެ.\nހުޅުމާލޭގެ ދެވަނަ ފިޔަވަހީގައި ސަރުކާރުން 25 ބުރީގެ 16 ބިޔަ އިމާރާތް އަޅާފައިވާއިރު މި ހުރިހާ އިމާރާތެއްގައި ފުލް ކެޕޭސިޓީއަށް މީހުން ދިރިއުޅެން ފެށުމުން ޖުމްލަ އާބާދީ 35،000 އަށް އަރާނެއެވެ. އެއީ މާލެ ފިޔަވައި ރާއްޖޭގެ އެންމެ ބޮޑު އާބާދީ އޮތް އައްޑޫސިޓީ އަށްވުރެ ބޮޑު އާބާދީއެކެވެ.\nމި ފްލެޓްތަކަކީ އެއްކޮށް ނިންމާފައި ހުރި ތަންތަނަށް ނުވީމަ، ފިނިޝިން މަސައްކަތް ނިންމައިގެން ނޫނީ އެ ތަންތަނުގައި ދިރިއުޅެން ނުފަށަން ބޭނުންވާ ކިތަންމެ ބަޔަކު އެބަތިބިއެވެ. އެހެންވެ، ގިނަ ފްލެޓުތަކެއްގައި މިހާރު ނިންމަނީ ފިނިޝިން މަސައްކަތެވެ.\nފްލެޓްތަކުގެ ފިނިޝިން މަސައްކަތް ނިންމަން ދިން މުއްދަތުގައި އެ ތަނުގައި ގިނަ ބަޔަކު މިހާރު ދިރިވެސް އެބައުޅެއެވެ. މި މުއްދަތުގެ ތެރޭގައި އެއްވެސް ފްލެޓަކުން ކުއްޔެއް ނުނަގާނެއެވެ.\nއަންނަ ޖެނުއަރީ މަހުން ފެށިގެން ފްލެޓްތަކުން ކުލި ނަގަން ސަރުކާރުން ނިންމި ނަމަވެސް ފިނިޝިން އަށް މިހާރު ދީފައިވާ ގްރޭސް ޕީރިއަޑްގެ ތެރޭގައި އެ މަސައްކަތް ނުނިމިއްޖެ ނަމަ ކުލި ނުނަގާ މުއްދަތު އިތުރު ކުރަން ކަމާބެހޭ ފަރާތްތަކުން ދަނީ މަޝްވަރާ ކުރަމުންނެވެ.\nއެޗްޑީސީން މީގެ ކުރީގައި ބުނެފައި ވަނީ ހިޔާފްލެޓް ސަރަހައްދުގައި ރައްޔިތުންނަށް ހިދުމަތް ދިނުމަށް ތަފާތު ތަންތަން އިމާރާތް ކުރުމުގެ މަސައްކަތް ކުރަމުންދާ ކަމަށެވެ. އަދި މަގުތައް ހެދުމާއި މަގުތަކުގައި ބައްތި ހަރުކުރުމުގެ މަސައްކަތްތައްވެސް ކުރަމުންދާ ކަމަށް ވިދާޅުވިއެވެ.\nނޮވެމްބަރު 25, 2021 20:19\nމި ސަރުކާރު ފްލެޓުތަކައް ކުރަނީ ޖެއްސުން. މި ފްލެޓުތަކަކީ ވަރައް ބަރާބަރު ފްލެޓުތަކެއް\nނޮވެމްބަރު 26, 2021 00:40\nދެން ދަތްޕިލަ އަތްމައްޗަށް ލައިގެން އުގުޅާލަ އުގުޅާލާ ތިބޭ! 33 ހާސް މީހުން ވަދެ ނިމުނީމައި ތިޔަ ސަރަހައްދައް މީހުން ދާން ބިރުން އުޅޭނީ!


މަންހަޖު Archives - Albayaan\nމުސްލިމު ދަޥްލަތަކުން ނިންމާ ނިންމުމަކާއި ހިތްހަމަ ނުޖެހި، ދަޥްލަތާ ދެކޮޅަށް ކޯޓަށް މައްސަލަ ހުށަހެޅުމަކީ ހުއްދަ ކަމެއް ތޯއެވެ؟ އަދި މިއީ ވެރިޔާއަށް އުރެދުން ކަމުގައި ވާނެ ހެއްޔެވެ؟\n19 July 2020 البَيَان 0\nމުސްލިމު ދަޥްލަތަކުން ނިންމާ ނިންމުމަކާއި ހިތްހަމަ ނުޖެހި، ދަޥްލަތާ ދެކޮޅަށް ކޯޓަށް މައްސަލަ ހުށަހެޅުމަކީ ހުއްދަ ކަމެއް ތޯއެވެ؟ އަދި މިއީ ވެރިޔާއަށް އުރެދުން ކަމުގައި ވާނެ ހެއްޔެވެ؟ ޖަވާބު ދެއްވީ – އުސްތާޛް أبو أنس محمد حسن (حفظه الله) ސުވާލަށް ޖަވާބު ދިނުމުގެ ކުރިން މުހިއްމު ނުކުތާތަކެއް ބަޔާން ކުރަމެވެ. އަޚާއެވެ! އުޚުތާއެވެ! އަންނަނިވި ނުކުތާތައް ހިތުގެ އަޑިން ޤަބޫލުކޮށް އަދި ޔަޤީން ކަށަވަރު […]\nމުސްލިމް ނޫން މީހަކަށް ހިދާޔަތްލިބޭތޯ ދުޢާކުރެވިދާނެ ހެއްޔެވެ؟\nސުވާލު : ސަލާމް، އަޅުގަނޑުގެ ސުވާލަކީ މުސްލިމް ނޫން މީހަކަށް ހިދާޔަތް ލިބުމަށް އެދި ދުޢާކުރެވިދާނެ ހެއްޔެވެ؟ މުސްލިމް ނޫން މީހަކަށް ހިދާޔަތް އެދި ދުޢާ ކުރުމަކީ ޝަރީޢަތުގައި ބަޔާންވެގެންވާ ޢަމަލެކެވެ. ނަބިއްޔާ ﷺ ގެ އަރިހުން ޚާއްޞަ ފަރުދުންނަށް ދުޢާ ކޮށްފައިވާ ކަމާއި އަދި ޖަމާޢަތްތަކަށް އަދި ބައިގަނޑުތަކަށްވެސް އެބައިމީހުންނަށް ހިދާޔަތް ދެއްވުމަށްއެދި ދުޢާ ކުރައްވާފައިވެ އެވެ. ޙަދީޘްގައިވެ އެވެ. ޞަޙީޙު مسلم ގައި 2491 ގައި […]